Summary: گذشتہ کئی سالوں سے پاکستان کی فوجی اسٹیبلشمنٹ کا خیال تھا کہ عمران خان کی صورت میں انھیں ملک بچانے والا ایک سیاست دان مل گیا ہے۔ تاہم اقتدار سے ہٹنے کے ایک برس بعد ہی وہ فوجی اسٹیبلشمنٹ کے زوال کی وجہ بننے کے خطرے کے طور پر سامنے آئے ہیں اور فوج اپنا پورا زور لگا کر خود کو عمران خان کے اعتاب سے بچانے کی کوشش کر رہی ہے۔

عمران خان اور فوج کا ’افیئر‘ کیسے اختتام پذیر ہوا؟

گذشتہ کئی برسوں سے پاکستان کی فوجی اسٹیبلشمنٹ کا خیال تھا کہ عمران خان کی صورت میں انھیں ملک کو بچانے والا نجات دہندہ سیاست دان مل گیا ہے۔ تاہم اقتدار سے ہٹنے کے ایک برس بعد ہی وہ ایک ایسے خطرے کے طور پر سامنے آئے ہیں جو  فوجی اسٹیبلشمنٹ کے زوال کی وجہ بن سکتے ہیں اور اب فوج خود کو عمران خان کے عتاب سے بچانے کے لیے اپنی پوری طاقت استعمال کر رہی ہے۔  ایک برس قبل جب عمران خان کو اقتدار سے ہٹایا گیا تھا تو ان کے حامیوں کی جانب سے کہا گیا تھا کہ عمران خان ہماری 'ریڈ لائن' ہیں اور اگر انھیں گرفتار کیا جاتا ہے تو ملک جلے گا۔ عمران خان کو گرفتار کرنے کی کئی ناکام کوششوں کے بعد رینجرز کی جانب سے نو مئی کو باکل ایسا ہی کیا گیا۔ اس حوالے سے عام تاثر یہ ہے کہ عمران خان نے اسٹیبلشمنٹ کو بھی تقسیم کر دیا ہے۔ فوج میں ایسے افسر اور ان کے خاندان ہیں جو عمران خان کے لیے نرم گوشہ رکھتے ہیں۔ دوسری طرف عدلیہ ہے جو ان کی ضمانت میں توسیع کیے جا رہی ہے۔ عمران خان نے پاکستان میں ایک ایسے حلقے کی حمایت حاصل کر لی ہے جسے ان کے آنے سے پہلے تک سیاست اور سیاست دانوں سے شدید نفرت تھی۔ ان کے انصاف اور کرپشن سے پاک گورننس کے بیانیے کی عام عوام میں خاصی مقبولیت ہے حالانکہ جب عمران خان خود اقتدار میں تھے تو کرپشن میں نہ صرف اضافہ ہوا بلکہ انھوں نے اپنے متعدد سیاسی مخالفین کو جیل میں ڈالا۔ انھیں اکثر سیاسی لاشعوری کا طعنہ دیا جاتا ہے کہ وہ موجودہ بحران کو تاریخی سیاق و سباق سے ہٹ کر دیکھتے ہیں اور یہ دعویٰ کرتے ہیں کہ جو کچھ اس وقت ہو رہا ہے وہ اس سے پہلے پاکستان کی تاریخ میں پہلے کبھی نہیں ہوا۔ وہ اپنے آپ کو ایک ایسی اصلاحی تحریک کا حصہ سمجھتے ہیں جو ملک سے تمام کرپٹ سیاستدانوں کو نکالنا چاہتی ہے۔ عمران خان کی جانب سے فوجی سربراہان پر مسلسل تنقید کے باوجود اکثر لوگوں کا خیال ہے کہ وہ فوج کا اثرورسوخ کم نہیں کرنا چاہتے، وہ صرف یہ چاہتے ہیں کہ فوج کے جنرل دوبارہ سے ان سے محبت کریں اور ان کی جماعت کی حمایت کریں جیسے وہ پہلے کیا کرتے تھے۔ خدیجہ شاہ کی گرفتاری اور انھیں جیل میں بھیج کر فوج کی جانب سے فوجی خاندانوں کو ایک واضح پیغام دیا گیا ہے کہ وہ عمران خان کی سیاست سے خود کو دور رکھیں۔ تاریخی طور پر بھی جب بھی سویلین رہنما فوج کے ساتھ متصادم ہوئے تو فوج کو ہی برتری حاصل ہوئی۔ عمران خان نے اپنے کارکنوں سے غلامی کی زندگی پر موت کو ترجیح دینے کا کہا ہے۔ اس ڈیڈلاک میں عام پاکستانیوں کا سب سے زیادہ نقصان ہوا ہے اور ان کا کوئی پرسانِ حال نہیں۔


ٹک ٹاک پر جی للچاتی ویڈیوز کا اثر: چینی بار بی کیو کے لیے لاکھوں لوگوں کا رُخ زیبو کی طرف

ٹک ٹاک کے چینی ورژن میں پوسٹ کی جانے والی ویڈیوز کی وجہ سے زیبو میں سٹریٹ بار بی کیو کے لیے ایک غیر متوقع جنون پیدا ہو گیا جس کی وجہ سے لاکھوں بھوکے مسافر شہر میں آ رہے ہیں۔  ٹک ٹاک کے چینی ورژن میں پوسٹ کی جانے والی ویڈیوز نے مشرقی چین کے صوبے شانڈونگ میں تقریبا 45 لاکھ آبادی کے شہر زیبو میں سٹریٹ بار بی کیو کے لیے ایک غیر متوقع جنون پیدا کر دیا ہے۔ ملک بھر سے مسافروں نے بڑے پیمانے پر زیبو آنا شروع کر دیا۔ مارچ میں صرف  48 لاکھ لوگ یہاں آئے اور قومی میڈیا نے فوری طور پر شہر کو ’بار بی کیو کی مقدس سرزمین‘ کا نام دے دیا۔ آزادی کا یہ اچانک احساس چینی کاروباری جوش و جذبے سے پوری طرح مطابقت رکھتا تھا، جس میں مقامی ریستوراں اور شہری حکومت نے مل کر بیرونی لوگوں کے لیے اپنی بانہیں کھول دیں۔ مارچ کے بعد سے ،’بار بی کیو سپیشل‘  تیز رفتار ٹرینوں نے بڑی تعداد میں سیاحوں کو شہر میں پہنچایا ہے ، جہاں بڑے پیمانے پر ، نئے تعمیر شدہ اوپن ایئر فوڈ کورٹس کو میزوں اور پلاسٹک کی کرسیوں سے سجایا گیا ہے۔  اس ماہ کے اوائل میں جب ملک بھر میں یوم مئی کی تعطیل کے دوران بار بی کیو شائقین کا سونامی آیا تو ریستوراں مالکان نے بھیڑ کو کنٹرول کرنے، بھوکے گاہکوں کو ان کی میزوں تک پہنچانے کے لیے میگا فون استمعال کیے اور اس بات کو یقینی بنایا کہ کوئی تشنہ نہ جائے۔ تاہم، چین میں، کباب کھانا ہمیشہ اپنا پیٹ بھرنے سے کہیں زیادہ رہا ہے۔ یہ دوستوں اور کنبے کے ساتھ وقت گزارنے کا ایک بہت پسندیدہ طریقہ بھی ہے۔ چینی اکثر ایک اچھے بار بی کیو کے لیے ایک اصطلاح استعمال کرتے ہیں یانہوکی۔ لفظی طور پر، اس کا مطلب ہے ’دھوئیں اور آگ کی بو‘  نیچے کوئلے سے ٹکرانے والی چربی کا ایک دلکش، جادوئی جھونکا۔ ’اولڈ وی کے بار بی کیو‘ کے مالک وی فینفو، جو کہ زیبو میں سب سے طویل عرصے تک چلنے والا بار بی کیو ریستوراں ہے، کا کہنا ہے کہ وہ اصل میں 1980 کی دہائی میں سنکیانگ  کے کباب فروش سے متاثر  ہؤیے تھے۔ سنکیانگ کے کباب یونیورسٹیوں کے آس پاس اور گلیوں میں قائم بارز پر پائے جاتے ہیں۔ قریب ترین دکاندار کو تلاش کرنا ہو تو  بھیڑ کی چربی کی دلکش بو والے دھوئیں کو تلاش کریں۔ یہاں تک کہ جنوبی چین کے گرم علاقوں میں بھی لوگ بار بی کیو کے لیے دیوانے ہو  جاتے ہیں۔ ہانگ کانگ سے پرل ریور ڈیلٹا کے بالکل اوپر، گوانگ ڈونگ شہر آئسٹر گرل اور تازہ گرلڈ سمندری غذا کی کثرت کے لیے مشہور ہے۔


ایک کھرب ڈالر مالیت کا وہ پلاٹینیم سکہ جو امریکہ کو دیوالیہ ہونے سے بچا سکتا ہے

اگر جون سے قبل دونوں سیاسی جماعتیں کسی حتمی نتیجہ پر نہ پہنچ سکیں تو واشنگٹن اپنے قرض سے متعلق وعدے اور ادائیگیاں کرنے کے قابل نہیں رہے گا اور اس کے عالمی معیشت پر سنگین نتائج مرتب ہوں گے کیونکہ امریکہ دنیا کا مرکزی اقتصادی انجن تصور کیا جاتا ہے۔  حالیہ دنوں میں وائٹ ہاؤس اور ریپبلیکنز نے امریکی کانگریس میں یہ اشارے دیے ہے کہ مذاکرت مثبت طور پر آگے بڑھ رہے ہیں تاہم اس سے متعلق ہیجان کو روکا نہیں جا سکا ہے۔  اس صورتحال نے چند معاشی پنڈتوں اور تجزیہ کاروں کو امریکہ کے پاس موجود آخری حل کو زیر بحث لانے پر مجبور کر دیا ہے۔ اگرچہ یہ حل بہت سوں کے لیے دور کی کوڑی ہے مگر وہ حل ہے کیا؟ امریکہ کو دیوالیہ پن سے بچانے کا وہ آخری حربہ ایک کھرب ڈالر مالیت کا پلاٹینیم سکہ جاری کرنا ہے اور یہ سنہ 1997 کے اس قانون کے تحت کیا جا سکے گا جو امریکہ وزیر خزانہ کو کسی بھی وجہ اور کسی بھی مالیت کے پلاٹینیم سکے جاری کرنے کا اختیار دیتا ہے۔ اس مالیت کے سکے جاری کرنے کا دفاع کرنے والے کہتے ہیں ریپبلیکنز اور ڈیموکریٹس کے درمیان قرض کی حد بڑھانے سے متعلق مذاکرات میں ناکامی کی صورت میں یہ امریکی حکومت کو ملکی اخراجات پورے کرنے اور دیوالیہ ہونے سے بچائے گا۔  لیکن اگر وہ ایک ٹریلین ڈالر مالیت کے پلاٹینیم سکے کو جاری کرنے کا فیصلہ کر لیں تو کیا ہو گا؟ اگرچہ بہت سے لوگ یہ سوچ کر ہنستے ہیں کہ اتنی بڑی مالیت کا سکہ بہت بڑا اور وزنی ہو گا لیکن حقیقت یہ ہے کہ یہ بھی 25 سینٹس جتنا چھوٹا سکہ ہو گا اور آپ اسے اپنی جیب میں رکھ سکیں گے۔   ولیمیٹ یونیورسٹی میں قانون کے پروفیسر روہن گرنے نے اوریگن میں این پی آر کو بتایا کہ ’اگر آپ کو دیوالیہ ہونے یا نئی کرنسی جاری کرنے کے حوالے سے کوئی فیصلہ کرنا ہو تو ایگزیکٹو برانچ آپ کو دیوالیہ ہونے کی بالکل اجازت نہیں دیتی۔‘ موچا نے اس فورم پر تبصرہ کرتے ہوئے لکھا کہ ’دلچسپ بات یہ ہے کہ کانگریس نے پہلے ہی وزارت خزانہ کو ایک ٹریلین ڈالر کا سکہ بنانے  اور جاری کرنے کا اختیار تفویض کر رکھا ہے۔‘  ایک سنوبال ایفیکٹ کی طرح اس بلاگ پر یہ تبصرہ سوشل میڈیا پر مقبول ہوا اور سنہ 2011 میں یہ عوامی سطح پر زیر بحث آیا اور یہ صدر باراک اوبامہ کے پہلے دور حکمرانی کہ دوران قرض کی حد کے بحران کے دوران کا وقت تھا۔  کچھ ماہرین کا کہنا ہے کہ ریپبلکنز کے ساتھ لڑائی میں ڈیموکریٹس کے سیاسی مذاکراتی ہتھیاروں میں سے ایک کے طور پر ایک ٹریلین امریکی ڈالر کے سکے کا خیال میز پر رکھا گیا ہے۔


Summary: چین دنیا کی دوسری سب سے بڑی معیشت ہے جبکہ انڈیا پانچویں نمبر پر ہے، دوسری جانب بیجنگ کے پاس دستیاب جوہری ہتھیاروں کی صلاحیت نئی دہلی کے مقابلے ڈھائی گنا زیادہ ہے مگر اب یہ صورتحال بدلتی نظر آ رہی ہے؟

کیا انڈیا چین کو پیچھے چھوڑ کر عالمی سُپر پاور بن سکتا ہے؟

اقوامِ متحدہ کے مطابق حال ہی میں انڈیا، چین کو پیچھے چھوڑتے ہوئے دنیا میں سب سے زیادہ آبادی والا ملک بن گیا ہے۔ لیکن کیا انڈیا چین کی برابری کر سکتا ہے یا اپنے اس عالمی سپر پاور پڑوسی کو پیچھے چھوڑ سکتا ہے؟ اقتصادی، جیوپولیٹیکل اثرورسوخ اور فوجی طاقت کے لحاظ سے چین کو انڈیا پر اچھی خاصی برتری حاصل ہے۔ لیکن تجزیہ کاروں کا کہنا ہے کہ یہ صورتحال تبدیل ہو رہی ہے۔ چین دنیا کی دوسری سب سے بڑی معیشت ہے، جو انڈیا (جو پانچویں نمبر پر ہے) کے مقابلے میں تقریباً پانچ گنا بڑی ہے۔ لیکن پھر چین کے پاس ’چائنا وڈ‘ ہے: چین کی اپنی تیزی سے بڑھتی ہوئی پاور ہاؤس فلم انڈسٹری جس نے 2020 میں پہلی بار ہالی وڈ کو دنیا کے سب سے بڑے باکس آفس کے طور پر پیچھے چھوڑ دیا، اور 2021 میں دوبارہ ایسا ہی کیا۔ پروفیسر مارک فریزیئر جو نیویارک میں ڈائریکٹر اف انڈیا چائنہ انسٹیٹیوٹ ہیں، کا کہنا ہے کہ ’انڈیا  میں 1990 کی دہائی میں بڑھتی ہوئی اصلاحات کا فائدہ اب ہو رہا ہے۔ لیکن اس کی افرادی قوت کس حد تک تعلیم یافتہ، صحت مند، ہنر مند اور معیشت میں حصہ ڈالنے کے قابل ہو گی، یہ زیادہ اہمیت رکھتا ہے۔‘ انڈیا کی جی ڈی پی پہلے ہی چین کے مقابلے میں تیزی سے بڑھ رہی ہے اور آئی ایم ایف کے تخمینوں سے ظاہر ہوتا ہے کہ اس کے جاری رہنے کا امکان ہے۔ امریکی سائنسدانوں کے فیڈریشن کا اندازہ ہے کہ بیجنگ کے پاس دستیاب جوہری ہتھیاروں کی صلاحیت نئی دہلی کے مقابلے ڈھائی گنا زیادہ ہے۔   دفاعی شعبے میں چین کو واضح برتری حاصل ہے تاہم انڈیا کے یورپ اور امریکہ سے بہتر تعلقات ہیں اور یہ وہ ممالک ہیں جہاں دنیا کی طاقتور فوجی قوت موجود ہے۔ مغرب انڈیا کو اہم علاقائی شراکت دار سمجھتا ہے مگر بیجنگ ان پانچ ملکوں میں سے ہے جن کے پاس اقوام متحدہ کی سلامتی کونسل کی مستقل رکنیت ہے۔ یعنی یہ کسی بھی بڑے عالمی فیصلے کو ویٹو (رد) کر سکتا ہے۔  چین میں 2007 کے بعد سے سنیما گھروں کی تعداد 20 گنا بڑھی ہے۔ چین میں 80 ہزار سے زیادہ سنیما گھر ہیں جبکہ امریکہ میں ان کی تعداد 41 ہزار اور انڈیا میں 9300 ہے۔  ’چین میں بھی بالی وڈ کی فلمیں چینی شہریوں کو محظوظ کرتی ہیں۔ دنگل (سابق ریسلر پر عامر خان کی فلم جو 2016 میں ریلیز ہوئی) نے چین میں تمام ہالی وڈ فلموں سے بہتر کارکردگی دکھائی تھی اور یہ فلم 16 مسلسل دنوں تک چینی بوکس آفس پر سرفہرست رہی تھی۔ اس کی نمائش 60 دنوں تک جاری رہی، جو تاریخ میں سب سے طویل نمائشوں میں سے ایک ہے۔‘


Summary: سٹیٹ بینک آف پاکستان کے مطابق  رواں مالی سال کے پہلے دس مہینوں میں ترسیلات زر میں پچھلے مالی سال کے اسی دورانیے کے مقابلے میں 13 فیصد کمی ریکارڈ کی گئی ہے۔ مگر  غیریقینی سیاسی صورتحال ، روپے کی ریکارڈ  تنزلی، خلیجی ممالک میں پاکستانی ورکرز کی تعداد میں کمی اور عالمی حالات سمیت وہ کیا عوامل ہیں جو اس صورتحال کا باعث بن رہے ہیں؟

بیرونِ ملک مقیم پاکستانی اب اپنے ملک میں پیسے کیوں کم بھیج رہے ہیں؟

سٹیٹ بینک آف پاکستان کے جاری کردہ اعداد و شمار کے مطابق  رواں مالی سال کے پہلے دس مہینوں میں ترسیلات زر میں پچھلے مالی سال کے مقابلے میں 13 فیصد کمی ریکارڈ کی گئی ہے۔ پچھلے مالی سال کے پہلے دس ماہ میں ترسیلات زر 26.1 ارب ڈالرز تھیں جو کہ رواں برس اسی دورانیے میں کم ہو کر 22.7 ارب ڈالرز رہ گئی ہیں۔ ’بیرون ممالک مقیم پاکستانی  گذشتہ چند مہینوں سے یہ  دیکھتے آ رہے ہیں کہ روپے کی قدر میں تنزلی کا سلسلہ لگاتار جاری ہے اور شنید یہی ہے کہ یہ سلسلہ مزید جاری رہ سکتا ہے۔ اس لیے وہ پیسہ پاکستان بھیجنے سے کترا رہے ہیں کیونکہ پیسے کی قدر کو لے کر بے یقینی کی صورتحال ابھی بھی برقرار ہے۔ کوئی بھی یقین سے نہیں کہہ سکتا کہ آنے والے دنوں میں روپے کی تنزلی کہاں جا کر رُکے گی اور بے یقینی کی یہی صورتحال ترسیلات زر میں کمی کی بڑی وجوہات میں سے ایک وجہ ہے۔‘  پچھلے مالی سال کے پہلے دس مہینوں کے مقابلے میں اس سال ترسیلات زر 3.4 ارب ڈالرز کم رہی ہیں،  اور اس کمی میں سب سے زیادہ حصہ مڈل ایسٹ یعنی سودی عرب اور یو ای اے سے بھیجی جانے والی رقوم کا ہے۔  سٹیٹ بینک آف پاکستان کے اعدادوشمار کے مطابق رواں برس گذشتہ سال کے مقابلے میں ان ممالک سے بھیجی جانے والے رقوم 2.5 ارب ڈالرز کم رہیں۔  ’کورونا وبا سے پہلے سال 2019 میں ان ممالک میں تقریباً ساڑھے پانچ لاکھ  کے قریب پاکستانی ورکرز کام کر رہے تھے، لیکن عالمی وبا کے باعث جب دنیا بھر میں روزگار کے مواقعوں میں کمی آئی تو بہت سے پاکستانی بھی نوکریاں ختم ہونے کے باعث وطن واپس آگئے تھے۔  اور رواں برس اپریل میں یہ تعداد ایک لاکھ بہتر ہزار کے لگ بھگ ہو گئی ہے۔ یہ بھی ایک وجہ ہے کہ ترسیلات زر میں کمی دیکھنے میں آ رہی ہے۔‘ ڈاکٹر حفصہ حناسمجھتی ہیں کہ ’جس طرح کی مہنگائی ان ممالک نے اس سال دیکھی ہے اس کا بھی لازمی طور پر ترسیلات زر کم ہونے میں اس کا بھی کچھ نہ کچھ حصہ ہے۔ برطانیہ میں مہنگائی کا 50 سالہ ریکارڈ ٹوٹ گیا ہےاور ظاہری سی بات ہے وہاں مقیم پاکستانیوں کو اپنے روزمرہ کے اخراجات کو پورا کرنے کے لیے زیادہ خرچ کرنا پڑ رہا ہے، اور اسی وجہ سے برطانیہ اور یورپی یونین سے ترسیلات زر میں کمی دیکھنے میں آئی ہے۔‘


وسعت اللہ خان کا کالم: ہجوم کے نڈر ہونے کا وقت ہوا چاہتا ہے

عاصم 12 برس کا ہے۔ لاہور میں گلبرگ کے کاروباری علاقے میں پھیری لگاتا ہے۔ صبح دس بجے سے شام سات بجے تک وہ تمام مارکیٹوں کے اندر اور باہر گھومتا گھماتا چھوٹی موٹی چیزیں بیچ کے پانچ سے چھ سو روپے کما لیتا ہے اور ماں کے ہاتھ پر دھر دیتا ہے۔ عاصم  کا ایک چھ سالہ بھائی بھی ہے۔ باپ چونکہ چھ برس پہلے مہنگے علاج کی دہلیز پر دم توڑ گیا لہذا جب عاصم کا چھوٹا بھائی پیدا ہوا تو اس نے بس عاصم کو ہی باپ کی شکل میں دیکھا۔ عاصم کی ماں گھروں میں کام کرتی ہے۔ دونوں مل کے اتنا کما لیتے ہیں جس سے ایک کمرے کا بھاڑہ نکل سکے اور تین کے بجائے ڈیڑھ وقت کا کھانا مل سکے (ایک برس پہلے تک دو وقت کا کھانا میسر آ جاتا تھا)۔ دو ماہ پہلے تک اس کی کمپنی اسے 15 ہزار روپے دیتی تھی مگر واؤچر پر 25 ہزار لکھواتی ہے کیونکہ تب قانوناً  کم سے کم تنخواہ 25 ہزار روپے ہی تھی۔ اب جان محمد کی اصل تنخواہ 15 ہزار سے بڑھ کے 22 ہزار روپے ہو گئی ہے مگر ’32 ہزار روپے وصول پائے‘ لکھوا کے واؤچر پر دستخط کروائے جاتے ہیں، کیونکہ کم ازکم تنخواہ بھی قانوناً 25 ہزار سے 32 ہزار ہو گئی ہے اور دیگر کمپنیوں کی طرح جان محمد کی کمپنی بھی قانونی کاغذ پورے رکھتی ہے۔ اگر متوسط طبقے کا نوجوان اس بے صبری و مہم جویانہ محرومی کا شکار ہو چکا ہے تو معاشی اعتبار سے بالکل زمین سے لگے 12 سالہ پھیری والے عاصم اور سکیورٹی گارڈ جان محمد جس طرح جسم اور سانس کا رشتہ برقرار رکھے ہوئے ہیں وہ معجزہ نہیں تو کیا کہلائے گا؟ اگر کم سن عاصم کے دل میں اب تک چوری کا خیال نہیں آیا اور ادھیڑ عمر جان محمد نے اپنی بندوق کسی شہری کا بٹوہ اور موبائل چھیننے کے لیے نہیں تانی تو ان دونوں کو اس دور کا ولی سمجھنا چاہیے۔ یہ دونوں اب بھی اس زندگی پر اعتماد کر رہے ہیں جو عرصہ ہوا ان پر عدم اعتماد کر چکی۔ اور یہ عاصم اور جان محمد کروڑوں میں ہیں، چہار جانب ہیں اور اب تک آسمان تک رہے ہیں۔ بقول سابق وزیرِ خزانہ مفتاح اسماعیل اس ملک کی 70 فیصد افرادی قوت کی آمدنی اس وقت بھی اوسطاً 34 ہزار روپے ماہانہ ہے۔ عاصم اور جان محمد تو اس زیریں طبقے کی بھی تلچھٹ ہیں۔ کیا اس تحریر کا مقصد کسی طبقے کے لیے کسی طبقے کی ہمدردی حاصل کرنا ہے؟ ہرگز نہیں۔ بس یہ بتانا ہے کہ اس ملک کے 24 کروڑ انسانوں میں سے 23 کروڑ کے پاس پانا تو دور کی بات  کھونے کے لیے بھی اب کچھ نہیں۔ اس ہجوم کے نڈر ہونے کا وقت ہوا چاہتا ہے کیونکہ ریاست کے پاس لالی پاپ کا آخری زخیرہ بھی ختم ہوا چاہتا ہے۔


Summary: جی سیون تنظیم کے سربراہان کی جانب سے یوکرین کے صدر ولادیمیر زیلینسکی کو ہیروشیما مدعو کرنا جہاں روس کے لیے ایک واضح پیغام تھا وہیں ان عالمی رہنماوں کی ایک اور حریف پر بھی نظر تھی اور وہ چین تھا۔

G7 اجلاس: چین کی ’معاشی غنڈہ گردی‘ سے پریشان ترقی یافتہ ممالک کیا منصوبہ بنا رہے ہیں؟

جی سیون تنظیم کے سربراہان کی جانب سے یوکرین کے صدر ولادیمیر زیلینسکی کو ہیروشیما مدعو کرنا جہاں روس کے لیے ایک واضح پیغام تھا وہیں ان عالمی رہنماوں کی ایک اور حریف پر بھی نظر تھی اور وہ ہے چین۔  دنیا کے سب سے امیر جمہوری ممالک کے سربراہان نے ایک نہیں بلکہ دو بیانات کے ذریعے تائیوان اور انڈو پیسیفک جیسے متنازع امور پر چین کو اپنا موقف واضح کیا۔ لیکن ان کے پیغام کا سب سے اہم حصہ وہ تھا جس میں ’معاشی غنڈہ گردی‘ کی بات کی گئی۔ جی سیون کے لیے معتدل رہنا کچھ مشکل ہو چکا ہے۔ ان ممالک کی معیشت کا انحصار تجارت کی وجہ سے چین پر ہے لیکن انسانی حقوق سمیت مختلف معاملات پر اختلافات بڑھتے جا رہے ہیں اور تجارتی محاذ پر بھی چین سے مقابلہ بڑھ چکا ہے۔ اس پالیسی کو وان ڈر لیئین کی جانب سے پیش کیا جا رہا ہے جس میں چین سے سفارتی معاملات پر سخت طریقے سے بات چیت، تجاری ذرائع میں تنوع لانے اور ٹیکنالوجی اور تجارت کو محفوظ بنانے کے نکات شامل ہیں۔ واضح رہے کہ ایسی ہی ایک پالیسی امریکہ کی جانب سے بھی سامنے آ چکی ہے۔ جی سیون کی جانب سے ایک پلیٹ فارم بھی تشکیل دیا گیا ہے تا کہ چین کی ’معاشی غنڈہ گردی‘ کو روکا جا سکے اور ترقی پذیر ممالک سے تعاون بڑھایا جا سکے۔ جی سیون کی جانب سے برآمدات پر کنٹرول ایک ہتھیار بن سکتا ہے۔ اس کا مطلب ہے کہ وہ مل کر اس بات کو یقینی بنائیں گے کہ ان کی ٹیکنالوجی (خصوصا عسکری اور انٹیلیجنس شعبہ جات) ’بدنیت عناصر‘ کے ہاتھ نہ لگیں۔  امریکہ نے پہلے ہی چپس اور چپ ٹیکنالوجی کی چین کو برآمدات پر پابندی لگا دی ہے جس میں جاپان اور نیدر لینڈز شامل ہو چکے ہیں۔ چین کے احتجاج کے باوجود جی سیون نے واضح کیا ہے کہ ایسی کوششیں جاری رہیں گی اور ان میں اضافہ ہو گا۔  دوسری جانب جی سیون کا کہنا ہے کہ تحقیقی سرگرمیوں کے ذریعے ٹیکنالوجی کے ’غیر مناسب ٹرانسفر‘ پر بھی کریک ڈاؤن کیا جائے گا۔ امریکہ اور دیگر ممالک کو انڈسٹریل جاسوسی پر پریشانی لاحق ہے اور چین کے لیے ٹیکنالوجی کے راز چرانے کے الزام میں کئی لوگوں کو جیل بھیجا جا چکا ہے۔ ان کی جانب سے ’کھل کر بات چیت‘ پر بھی زور دیا گیا جس کے ذریعے چین تک براہ راست تحفظات پہنچائے جا سکیں۔ تلخ ماحول میں بات چیت کا ذکر جی سیون کی جانب سے اشارہ تھا کہ وہ مزاکرات کے لیے تیار ہیں۔ ہم نہیں جانتے کہ چینی رہنما اور سفارت کار جی سیون کے اس پیغام کو کیسے دیکھتے ہیں۔ تاہم چین کے سرکاری میڈیا نے ماضی میں مغرب پر تنقید کی ہے کہ ایک جانب وہ چین پر الزام لگاتا ہے اور دوسری جانب معاشی شراکت داری کا فائدہ بھی اٹھانا چاہتا ہے۔


Summary: جمعہ کو جاری کردہ اپنے بیان میں آر بی آئی نے کہا ہے کہ دو ہزارکے نوٹ 30 ستمبر 2023 تک بینکوں میں جمع کروائے جا سکتے ہیں۔ آر بی آئی کے اس اعلان کے بعد حزب اختلاف کی جماعتوں نے شدید رد عمل کا اظہار کیا ہے۔

انڈیا: ’2000 کا نوٹ جو کالے دھن کو روکنے آیا لیکن اس کی وجہ سے بند ہو گیا‘

جمعہ کو جاری کردہ اپنے بیان میں آر بی آئی نے کہا ہے کہ دو ہزارکے نوٹ 30 ستمبر 2023 تک بینکوں میں جمع کروائے جا سکتے ہیں۔ آر بی آئی کے اس اعلان کے بعد حزب اختلاف کی جماعتوں نے شدید رد عمل کا اظہار کیا ہے اور اس کے انڈیا کی مارکیٹ سے خاتمے کو ماضی میں کی گئی نوٹ بندی کی ناکامی کی توثیق قرار دیا ہے۔ انڈیا کے سرکاری بینک آر بی آئی کے بیان میں کہا گیا ہے کہ لوگ اپنے بینک اکاؤنٹ میں 2000 کے نوٹ جمع کروا سکتے ہیں یا کسی بھی بینک برانچ میں جا کر اپنے نوٹ بدل سکتے ہیں۔ اس کے ساتھ ہی آر بی آئی نے بینکوں سے کہا ہے کہ وہ فوری طور پر 2000 کے نئے کرنسی نوٹ جاری کرنا بند کر دیں۔ نوٹوں کے تبادلے کے لیے تمام بینکوں کو ہدایات بھیج دی گئی ہیں۔ آر بی آئی نے کہا ہے کہ 30 ستمبر 2023 تک 2000 کے نوٹ جمع یا تبدیل کروائے جا سکتے ہیں۔ حالانکہ آر بی آئی نے یہ واضح نہیں کیا ہے کہ اس کے بعد کیا ہوگا۔ امکان ہے کہ آر بی آئی اس سلسلے میں نئی گائیڈ لائن جاری کرے گا۔ انڈیا میں حزب اختلاف کی اہم جماعت کانگریس پارٹی کے رہنما اور سابق وزیر خزانہ پی چدمبرم نے کہا کہ 2000 کے نوٹ کبھی بھی ’کلین‘ نوٹ نہیں تھے۔ لوگوں نے کبھی بھی اس نوٹ کو بڑی تعداد میں استعمال نہیں کیا۔ اس کا استعمال صرف وقتی طور پر کالے دھن کو رکھنے کے لیے کیا گیا۔ میں آر بی آئی اور نریندر مودی کے 2000 روپے کی نوٹ کے بندش کے فیصلے سے بہت مایوس ہوا ہوں۔ یہ اقدام معیشت اور لوگوں کے تئیں ناقابل یقین حد تک غیر حساس ہے۔ اس کے ملکی اور بین الاقوامی کاروبار کے ساتھ ساتھ سٹیک ہولڈرز پر بھی نقصان دہ اثر پڑے گا۔ یہ ایک ناقص فیصلہ ہے جوملکی ترقی کو کمزور کرے گا۔ خیال رہے کہ کئی جب سنہ 2016 میں 2000 کے نوٹ پہلی بار متعارف کرائے گئے تھے تو بعض میڈیا چینل سے دعوی کیا گیا تھا کہ اس میں ایک چپ لگی ہے جس سے اس کا پتہ چلایا جا سکتا ہے جو کہ بعد میں محض افواہ ثابت ہوئی تھی اور لوگوں نے اس وقت بھی اسے مضحکہ خیز کہا تھا اور اب تک اسے مذاق کا نشانہ بنا رہے ہیں۔  آٹھ نومبر 2016 کی رات کو وزیر اعظم نریندر مودی نے نوٹ بندی کا اعلان کرتے ہوئے کہا کہ رات 12 بجے کے بعد پانچ سو اور ہزار روپے کے نوٹ بند ہو جائیں گے اور ان کی جگہ ریزرو بینک آف انڈیا نئے نوٹ جاری کرے گا۔ یہ دو ہزار اور پانچ سو روپے کے کرنسی نوٹ ہوں گے۔ سنہ 2021 میں اس وقت کے وزیر مملکت برائے خزانہ انوراگ ٹھاکر نے بتایا تھا کہ سنہ 2019 اور 2020 میں آر بی آئی نے دو ہزار روپے کے نئے نوٹ نہیں چھاپے ہیں۔


Summary: امریکی حکومت اس وقت تاریخ کا سب سے اہم اور پرخطر داؤ کھیل رہی ہے۔ اگر ڈیموکریٹس اور ریپبلیکنز امریکہ کو مزید قرض لینے کی اجازت نہیں دیتے یا ان کی زبان میں کہے تو قرض حاصل کرنے کی حد کو مزید نہیں بڑھاتے تو دنیا کی سب سے بڑی معیشت 31.4 ٹریلن ڈالرز  کے قرض پر دیوالیہ ہو جائے گی۔

امریکہ کا دیوالیہ ہونا دیگر عالمی معیشتوں کو کیسے متاثر کر سکتا ہے؟

امریکی حکومت اس وقت تاریخ کا سب سے اہم اور پرخطر داؤ کھیل رہی ہے۔ اگر ڈیموکریٹس اور ریپبلیکنز امریکہ کو مزید قرض لینے کی اجازت نہیں دیتے یا سادہ الفاظ میں قرض حاصل کرنے کی بالائی حد میں مزید اضافہ نہیں کرتے تو 31.4 کھرب ڈالرز کی مقروض دنیا کی سب سے بڑی معیشت دیوالیہ ہو جائے گی۔  امریکہ کو دیوالیہ پن سے بچنے کے لیے یکم جون تک قرض کی حد بڑھانے سے متعلق حتمی معاہدے پر پہنچنا ہے۔ اگر وہ ایسا نہیں کر پاتے ہیں تو امریکی چانسلر جرمی ہٹ کے بقول اس کے اثرات ’بہت تباہ کن‘ ہو سکتے ہیں۔ اگر امریکہ اپنے قرض حاصل کرنے کی حد کو نہیں بڑھاتا تو وہ مزید قرض نہیں کر سکے گا اور اس کے بعد اسے حکومت کے خرچے پر اپنی عوام کو دی جانے والی مراعات، سہولیات اور دیگر ضروری ادائیگیوں کے لیے پیسوں کی کمی کا سامنا ہو سکتا ہے۔  وائٹ ہاؤس کی اقتصادی امور کے مشیروں کی کونسل نے تخیمنہ لگایا ہے کہ اگر طویل عرصے تک حکومت قرض حاصل کرنے کی حد بڑھانے کے کسی معاہدے ہر نہیں پہنچتی تو اس سے امریکی معیشت اپنے موجودہ حجم سے 6.1 فیصد تک سکڑ سکتی ہے۔ سائمن فرنچ کا کہنا ہے کہ ’اگر امریکی حکومت اپنا قرض واپس نہ کر سکے یا حتی کہ اس پر سود کی رقم کی ادائیگی بھی نہ کر سکے تو سرمایہ کار اس کو دیکھتے ہوئے کہیں گے کہ اگر امریکہ دیوالیہ ہو سکتا ہے تو برطانیہ بھی ہو سکتا ہے۔ ان کا کہنا ہے کہ ’قرض پر شرح سود میں اضافہ ، چاہے یہ رہن کا قرض ہو یا دوسرا قرض، وہ (سرمایہ دار) اس میں حالات کی نزاکت کو بھانپتے ہوئے اور معاشی صورتحال اور ممکنہ دیوالیہ ہونے کے خطرات کو مدنظر رکھتے ہوئے اپنا حصے ضرور لیں گے۔ لہذا تما تر قرض کی سہولیات راتوں رات بہت مہنگی ہو جائیں گی۔  عالمی سطح پر ڈالر زرمبادلہ کے ذخائر کے طور پر استعمال ہوتے ہیں۔ یعنی اس کا مطلب ہے کہ خوردنی تیل، پیٹرول، اناج خریدنے کے لیے اس کا استعمال کیا جاتا ہے۔ اگر امریکی حکومت دیوالیہ ہوتی ہے تو ڈالر کی قدر میں تیزی سے کمی آئے گی۔   ان کا کہنا ہے کہ ’یقیناً ہمیں ہر چیز کی قیمت کا تعین دوبارہ سے کرنا پڑے گا اور معاشی زبان میں اسے رسک پریمیئم کہا جاتا ہے۔ آپ رسک پریمیئم کو موجودہ قیمت میں شامل کرتے ہیں اور اس وجہ سے بریڈ اور دیگر اشیا مزید مہنگی ہو جاتی ہیں۔ اگر خوراک اور تیل کی قیمتوں میں مزید اضافہ ہوا تو یہ دنیا بھر میں کروڑوں لوگوں کی زندگیوں کو متاثر کرے گا۔  سنہ 2011 میں بھی ڈیموکریٹس اور ریپبلیکنز ملک کے ممکنہ دیوالیہ ہونے سے چند گھنٹوں قبل تک قرض کی حد مقرر کرنے پر ڈیڈ لاک کا شکار تھے۔ اس وقت بھی امریکی سٹاک مارکیٹ گر گئی تھی۔


Summary: رواں سال اپریل میں ارجنٹینا میں مہنگائی کی شرح کا سالانہ تخمینہ 109 فیصد لگایا گیا جس کا مطلب یہ ہے کہ لاطینی امریکہ کے ملک میں کروڑوں افراد اپنی بنیادی ضروریات بھی پوری کرنے سے قاصر ہیں۔ بی بی سی نے آرجنٹینا کے ایسے باشندوں سے ملاقات کی جو اس وقت یہ سوچنے پر مجبور ہیں کہ ان کی زندگی مزید کتنی مشکل ہو سکتی ہے۔

’ہم مہینے میں صرف ایک مرتبہ گوشت کھاتے ہیں‘: 109 فیصد شرح مہنگائی والے ملک میں رہنا کیسا ہوتا ہے؟

رواں سال اپریل میں ارجنٹینا میں مہنگائی کی شرح کا سالانہ تخمینہ 109 فیصد لگایا گیا جس کا مطلب یہ ہے کہ لاطینی امریکہ کے ملک میں کروڑوں افراد اپنی بنیادی ضروریات بھی پوری کرنے سے قاصر ہیں۔ بی بی سی نے ارجنٹینا کے ایسے باشندوں سے ملاقات کی جو اس وقت یہ سوچنے پر مجبور ہیں کہ ان کی زندگی مزید کتنی مشکل ہو سکتی ہے۔   یانینا کے لیے ایسے ملک میں رہنا جہاں زندگی کی عام ضروریات پوری کرنے والی اشیا کی قیمتوں میں دن بدن اضافہ ہو رہا ہے بالکل بھی نیا نہیں ہے۔ جب انھوں نے بیونس آئرس کے پاس ایک پسماندہ علاقے میں ایک چھوٹا سا گروسری سٹور کھولا تھا تو اس وقت سالانہ مہنگائی کی شرح 25 فیصد سے زیادہ ہو چکی تھی۔  سنہ 2018 کے بعد سے ارجنٹینا میں مہنگائی کی سالانہ شرح میں تیزی سے اضافہ دیکھنے میں آیا ہے۔ اپریل میں شائع کیے گئے تازہ ترین سرکاری اعداد و شمار کے مطابق اس وقت یہ شرح 109 فیصد تک پہنچ چکی ہے اور ایسا تین دہائیوں میں پہلی مرتبہ ہوا ہے۔  یہ وہ افراد ہیں جو خوش قسمت ہیں کیونکہ آرجنٹینا کے ادارہ برائے شماریات کے مطابق مارچ میں ملک کے 40 فیصد باشندوں غربت کا شکار ہو چکے ہیں۔ 14 سال سے کم عمر بچوں میں سے 55 فیصد اس وقت غربت میں رہ رہے ہیں۔ آرجنٹینا میں کم از کم اجرت ساڑھے تین سو ڈالر ماہانہ ہے جو جنوبی امریکہ کے ممالک میں دوسری سب سے کم اجرت بنتی ہے۔ تاہم ایک خاندان جس میں دو ادھیڑ عمر افراد اور دو بچے ہوں ان کے لیے اپریل میں اوسطاً کھانے پینے پر آنے والے ماہانہ اخراجات 829 ڈالر ہیں۔ اور ابھی اس میں گھر کی دیگر اخراجات شامل نہیں کیے گئے۔  سنتھیا 37 سال کی ہیں اور وہ یانیا کے سٹور میں بچے کے لیے بسکٹ خریدنے کے لیے آئی ہیں۔ انھوں نے بی بی سی کو بتایا کہ ان کی ایک بچوں کے ہسپتال میں اچھی نوکری ہے۔ تاہم ان کا کہنا ہے کہ انھیں اپنے والدین کے ساتھ رہنے پر اس لیے مجبور ہونا پڑا کیونکہ اب گھروں کے کرائے بہت زیادہ ہو چکے ہیں۔  بیونس آئرس کے شمالی علاقے نارڈیلٹا جہاں مالی طور پر آسودہ افراد رہتے ہیں میں ایک سپر مارکیٹ میں بی بی سی سے بات کرتے ہوئے گوئلیرمو کا کہنا تھا کہ ’اس سال میں نے اپنی پوتی کے سکول کی فیس بھی دینا شروع کی کیونکہ اس کے والدین ایسا کرنے سے قاصر ہیں۔ صرف چار ماہ میں اس کی ٹیوشن فیس دوگنی ہو گئی۔‘ تاہم جیسیکا اور بی بی سی کی جانب سے جن دیگر افراد کا انٹرویو کیا گیا ان کا ماننا ہے کہ ارجنٹینا میں معاشی صورتحال سنہ 2023 میں مزید خراب ہو سکتی ہے کیونکہ اکتوبر میں صدارتی انتخابات ہیں۔


Summary: پاکستان میں اپریل کے دوران افراط زر کی شرح 36.4 فیصد تک جا پہنچی جو کہ 2022 میں ڈیفالٹ اور معاشی بحران سے متاثرہ سری لنکا سے بھی زیادہ بتائی گئی ہے۔

پاکستان میں مہنگائی نے آپ کے گروسری بل میں کتنا اضافہ کیا؟

پاکستان میں اکثر لوگ اپنے گروسری بل کا گذشتہ سال سے موازنہ کر کے اس پریشانی میں مبتلا ہیں کہ آخر اتنی ہی مقدار میں اتنی چیزیں اس قدر زیادہ قیمت پر کیوں خریدنی پڑ رہی ہیں۔  مثلاً اگر گذشتہ سال آپ نے سبزی، گوشت اور دیگر سودا سلف خریدنے پر چھ ہزار روپے کے قریب ادا کیے تھے تو اب یہ قریب 35 فیصد اضافے کے ساتھ آٹھ ہزار روپے سے زیادہ بنیں گے۔  ملک میں اپریل کے دوران افراط زر کی شرح 36.4 فیصد تک جا پہنچی جو کہ 2022 میں ڈیفالٹ اور معاشی بحران سے متاثرہ سری لنکا سے بھی زیادہ بتائی گئی ہے۔  پاکستان میں اس وقت فوڈ انفلیشن، یعنی کھانے پینے کی چیزوں کی قیمتوں میں اضافہ، 48 فیصد ریکارڈ کیا گیا ہے۔ قیمتوں میں اضافے کے بعد پیدا ہونے والی اس صورتحال میں امیر ورکنگ کلاس کو بھی اپنے معیارِ زندگی میں کچھ تبدیلیاں لانا پڑی ہیں۔  مثلاً ملک میں 20 کلو آٹے کا تھیلا، جو مئی 2022 میں 967 روپے کا تھا، اب قیمت میں 177 فیصد اضافے کے بعد 2683 روپے کا ہے۔  بی بی سی نے سینسیٹو پرائس انڈیکیٹر (ایس پی آئی) کے ذریعے سودا سلف اور روزمرہ خریداری میں شامل اشیا کی قیمتوں کا جائزہ لیا ہے تاکہ یہ معلوم ہوسکے کہ مہنگائی نے آپ کی گروسری باسکٹ کو کس حد تک متاثر کیا ہے۔  آپ یہاں اپنی گروسری باسکٹ پر خرچ کا حساب لگا سکتے ہیں: Grocery basket cost سینسیٹو پرائس انڈیکس (ایس پی آئی) کا ہفتہ وار حساب لگایا جاتا ہے تاکہ قلیل مدت میں ضروری اشیا کی قیمتوں میں رد و بدل کا جائزہ لیا جاسکے، جس سے ملک میں اشیا کی قیمتوں کا اندازہ لگ سکتا ہے۔ ایس پی آئی کیلکولیشن کا بیس ایئر 2015-16 ہے۔  موجودہ کیلکولیشن میں پاکستان کے ادارۂ شماریات کے جاری کردہ 5 مئی 2023 اور 4 مئی 2022 کے ایس پی آئی کا موازنہ کیا گیا ہے۔  جب صارف اشیا کا انتخاب کرتا ہے تو کیلکولیٹر اس کی قیمت کا موازنہ کرتا ہے اور نتائج ظاہر کرتا ہے۔  جب گروسری باسکٹ میں کسی چیز کا انتخاب نہ کیا جائے تو ڈیفالٹ آئٹمز: پیاز (ایک کلو)، آلو (ایک کلو)، بیف (ایک گلو)، مٹن (ایک کلو)، چائے (190 گرام) اور ڈالڈا آئل کے ٹِن ظاہر کیے جاتے ہیں۔  ہر شخص اس مہنگائی کا توڑ کرنے کے لیے کوئی نہ کوئی حل نکال رہا ہے۔ بہت سے لوگوں کے پاس اس کا ایک حل یہ ہے کہ مہنگی اشیا خریدنے کی بجائے وہی اشیا سیل میں سے خریدی جائیں تو آپ اچھی خاصی بچت کر سکتے ہیں۔


Summary: اگر بات کی جائے امریکہ کے لیے قرض کی حد کو بڑھانے سے متعلق ہونے والی گفت و شنید کی تو یہ ہفتہ امریکہ کے لیے انتہائی اہمیت کا حامل ہے کیونکہ اگر کانگریس یکم جون سے قبل قرض کی حد نہیں بڑھاتی تو پھر ایسے میں امریکہ  ڈیفالٹ کر سکتا ہے۔

قرضوں کی حد مقرر کرنے پر تنازع امریکہ کو معاشی بحران کی طرف دھکیل رہا ہے؟

اگر بات کی جائے امریکہ کے لیے قرض کی مقررہ حد کو بڑھانے سے متعلق ہونے والی گفت و شنید کی تو رواں ہفتہ امریکہ کے لیے انتہائی اہمیت کا حامل ہے کیونکہ اگر کانگریس یکم جون سے قبل قرض کی حد نہیں بڑھاتی تو پھر ایسے میں امریکہ  ڈیفالٹ کر سکتا ہے۔ قرض کی آخری حد کو چھونے کا مطلب یہ ہے کہ امریکی حکومت اب اس وقت تک مزید رقم قرض نہیں لے سکتی جب تک کانگریس قرض حاصل کرنے کی حد کو بڑھانے پر راضی نہ ہو جائے۔ اس وقت امریکی حکومت کی قرض حاصل کرنے کی حد تقریباً 31.4 کھرب ڈالر ہے۔ قرض کی حد ایک ایسا نازک معاملہ ہے کہ جس پر ڈیموکریٹس کسی بھی قسم کی سیاسی چال نہیں چلتے۔ انھوں نے کبھی دیوالیہ ہونے کی دھمکی تک نہیں دی۔ جیسا کہ ماضی میں جب ریپبلکن کم از کم اجرت میں اضافہ کرنے، حکومت کی مالی امداد سے چلنے والی صحت کی دیکھ بھال کو بڑھانے یا دولت مندوں پر ٹیکس بڑھانے سے انکار کر دیا تھا تو ڈیموکریٹس نے کوئی تنازع نہیں کھڑا کیا۔ جب بیروزگاری بڑھے گی اور سٹاک مارکیٹ میں کمی آئے گی تو یہ سب ملبہ حکومت پر ہی گرے گا۔ بہت سے ڈیموکریٹس سیاسی نقصانات کے باوجود کانگریس کو قلیل مدتی رعائت دینے کے خلاف ہیں اور ان کے خیال میں اس نقصان کا ازالہ ہو سکتا۔ ان کے مطابق انھیں آئندہ برس کانگریس میں مزید اکثریت حاصل ہو جاتی ہے تو پھر صدارت ان کے پاس آ جائے گی تو پھر ان اقدامات کا ازالہ ممکن ہے۔ اگر اس پر پارٹی تقسیم ہوتی ہے تو پھر صدر بائیڈن پر اپنے مؤقف سے پیچھے ہٹنے پر دباؤ بڑھایا جا سکتا ہے، جس سے ان کی جماعت کے قرض کی حد سے متعلق سخت گیر مؤقف رکھنے والے ناراض ہو جائیں گے، جس سے وہ سیاسی طور پر آئندہ قیادت کے لیے کمزور ہو سکتے ہیں۔ ان کی جماعت میں پہلے ہی سے ایسے لوگ ہیں جو آئندہ برس کے لیے ان کی پارٹی پر گرفت سے متعلق صلاحیت کے بارے میں پریشان ہیں۔  اگر عوام ریپبلکنز کو انتہا پسندوں کی جماعت کے طور پر دیکھتی ہے جو حکومت کرنے سے کے اہل نہیں ہیں تو یہ جو بائیڈن کی دوبارہ انتخابی مہم کا اہم پیغام بن کر ابھرے گا۔ قرض کی حد سے جڑا معاشی بحران ایوان کے سپیکر کیون میکارتھی کے لیے بھی خاص چیلنجز میں سے ایک ہے۔ اس ایوان میں اقتدار پر ان کی گرفت کمزور ہے۔ اگر وہ مذاکرات میں کسی ایک طرف جھکاؤ دکھاتے ہیں تو پھر ایسے میں ان کے لیے جہاں آئندہ انتخاب مشکل ہو جائے گا وہیں انھیں تحریک عدم اعتماد کے ذریعے اپنے عہدے سے ہاتھ دھونے پڑ سکتے ہیں۔


Summary: عمران خان کی گرفتاری کے بعد پیدا ہونے والے حالات نے ملک کے معاشی شعبے کو بھی شدید متاثر کیا، جس کا منفی اثر ملکی سٹاک مارکیٹ میں شدید مندی کے رجحان کے ساتھ ڈالر کے مقابلے میں پاکستانی کرنسی میں ہونے والی کمی ہے، جس کے باعث ڈالر اس وقت ملکی تاریخ کی بلند ترین سطح پر موجود ہے۔

عمران خان کی گرفتاری کے بعد پیدا ہونے والی صورتحال کمزور پاکستانی معیشت کو کیسے متاثر کر رہی ہے؟

پاکستان میں منگل کے روز تحریک انصاف کے چیئرمین اور سابق وزیر اعظم عمران خان کی گرفتاری کے بعد احتجاج اور پرتشدد واقعات سے جہاں ملک میں سیاسی کشیدگی اور بحران میں اضافہ ہوا تو وہیں اس صورتحال نے ملک کے معاشی شعبے کو بھی بظاہر متاثر کیا۔ اور اس کا منفی اثر ملکی سٹاک مارکیٹ میں شدید مندی کے رجحان کے ساتھ ڈالر کے مقابلے میں پاکستانی کرنسی میں ہونے والی تاریخی کمی کی صورت میں نکلا ہے، جس کے باعث ڈالر اس وقت ملکی تاریخ کی بلند ترین سطح یعنی 300 روپے پر موجود ہے۔  ملک میں سونے کی قیمت بھی گذشتہ 48 گھنٹوں کے دوران بلند ترین سطح پر پہنچ چکی ہے تو اس کے ساتھ انٹرنیٹ کی بندش کی وجہ سے معاشی سرگرمیاں بھی شدید طور پر متاثر ہوئی ہیں۔  ملکی معیشت سے جڑے افراد اور ماہرین کے مطابق عمران خان کی گرفتاری کے بعد پیدا ہونے والی صورتحال کی وجہ سے کاروباری افراد اور سرمایہ کاروں کا اعتماد بہت زیادہ کم ہوا، جو پہلے ہی خراب ہوتی معاشی صورتحال کی وجہ سے نچلے درجے پر ہے۔ منگل کے روز عمران خان کی گرفتاری کے بعد پیدا ہونے والے حالات کا منفی اثر سب سے پہلے پاکستان کی سٹاک مارکیٹ پر پڑتا نظر آیا۔  اگرچہ پاکستان کی سٹاک مارکیٹ میں معاشی شعبے میں کسی حوصلہ افزا پیشرفت نہ ہونے کی وجہ سے پہلے ہی کاروباری رجحان منفی تھا تاہم سابق وزیراعظم کی گرفتاری اور اس کے بعد جاری احتجاج میں پرتشدد واقعات نے ان منفی رجحانات کو مزید فروغ دیا۔ دوسری جانب ملک میں ڈالر کے مقابلے میں روپے کی قدر میں مزید کمی ریکارڈ کی گئی۔ منگل کے روز ڈالر کے ریٹ میں ایک گھنٹے میں ہونے والے اضافے کے بعد بدھ کے روز روپے کی قدر میں بہت زیادہ کمی دیکھی گئی، جب ایک ڈالر پانچ روپے کے اضافے کے بعد 290 روپے پر بند ہوا جو ملکی تاریخ کی بلند ترین سطح ہے۔  معاشی تجزیہ کار اور بینک آف پنجاب کے چیف اکنامسٹ سید صائم علی نے بی بی سی سے بات کرتے ہوئے کہا گذشتہ دو روز کے واقعات نے یقینی طور پر ملکی معیشت کو منفی طور پر متاثر کیا، جس کا منفی اثر آئندہ آنے والے دنوں میں عام آدمی پر پڑتا نظر آئے گا۔   پاکستان میں سابق وزیر اعظم عمران خان کی گرفتاری کے بعد پیدا ہونے والی صورت حال نے تو معیشت کو منفی طور پر متاثر کیا ہی ہے تاہم اس کے ساتھ کچھ دوسری وجوہات نے بھی اس دوران معاشی اشاریوں کومتاثر کرنے میں اپنا حصہ ڈالا۔  پاکستان میں عمران خان کی گرفتاری کے بعد پیدا ہونے والی سیاسی کشیدہ صورتحال کی وجہ سے ملک میں کاروباری طبقات کے اعتماد کے متاثر ہونے کے بارے میں بات کرتے ہوئے صائم علی نے کہا کہ یقینی طور پر کاروباری اعتماد کم ہو رہا ہے اور اس کی وجہ یہ ہے کہ کسی کو یقین نہیں کہ سیاسی اور معاشی طور پر معاملات کیسے سنبھلیں گے۔


Summary: ڈالر کے بدلے سونا۔ بہت سے ممالک کے مرکزی بینک امریکہ پر انحصار کم کرنے کی کی کوششوں میں ایسا کر رہے ہیں۔ قیمتی دھات کی صنعت کی نمائندگی کرنے والے ادارے عالمی گولڈ کونسل نے بتایا ہے کہ سنٹرل بینکوں نے گذشتہ سال اپنے ذخائر میں سب سے زیادہ سونا جمع کیا ہے۔

دنیا کے بڑے بینک تیز رفتاری سے سونا کیوں خرید رہے ہیں اور اس سے ڈالر کو کیا خطرہ ہے؟

ڈالر کے بدلے سونا۔ دنیا میں بہت سے ممالک کے مرکزی بینک امریکہ پر انحصار کم کرنے کی کوششوں میں ایسا کر رہے ہیں یعنی ڈالر کے بجائے سونے کو ترجیح۔  سونے کی صنعت کی نمائندگی کرنے والے ادارے عالمی گولڈ کونسل نے بتایا ہے کہ سینٹرل بینکوں نے گذشتہ سال اپنے ذخائر میں سب سے زیادہ سونا جمع کیا ہے۔ یہ سنہ 1950 میں جب سے سونے کا ریکارڈ رکھنا شروع کیا گیا اس وقت سے اب تک کا ریکارڈ ہے۔ ڈالر نے دوسری جنگ عظیم کے خاتمے کے بعد سے عالمی ریزرو کرنسی کے طور پر کام کیا ہے اور عالمی تجارت پر غلبہ حاصل کر رکھا ہے لیکن یوکرین پر روس کے حملے نے عالمی نظام کو ہلا کر رکھ دیا ہے اور معیشت سے متعلقہ حکام امریکی ڈالر پر انحصار کے اصول سے انحراف کر رہے ہیں اور یہ بات ڈالر کے خلاف جا رہی ہے۔ امریکی بینکوں میں عالمی اجناس کے تجزیہ کاروں کا کہنا ہے کہ ’مغربی ممالک نے سنہ 2022 کے یوکرین پر حملے کی وجہ سے کچھ اثاثے منجمد کر دیے، جس نے دنیا بھر کے مرکزی بینکوں کو قابل تبادلہ سونے کے ذخیرے کو مزید بڑھانے کے لیے ترغیب دی۔‘ انھوں نے مزید کہا کہ ’اس کی مثال روس ہے جو کہ اب دنیا کا سب سے زیادہ پابندیوں کا سامنے کرنے والا ملک ہے اور شاید اسی وجہ سے وہ حالیہ برسوں میں سب سے زیادہ ڈالر پر انحصار کم کرنے کے ساتھ ساتھ سونے کے بڑے خریداروں میں سے ایک ہے۔‘ ایسیڈ میں شعبہ اقتصادیات، مالیات اور اکاؤنٹنگ میں معاون پروفیسر عمر رشیدی کہتے ہیں کہ ’یوکرین کی جنگ کے نتیجے میں امریکی پابندیوں کے بعد کئی ممالک نے مستقبل میں ممکنہ پابندیوں کے حوالے سے (ڈالر پر اپنے) انحصار کو کم کرنے کی کوشش کی ہے۔ اور اس چیز نے سونے اور چینی (کرنسی) کو ذخیرہ کرنے کے رجحان کو فروغ دیا ہے۔‘ جارج میسن یونیورسٹی میں شعبہ اقتصادیات کے پروفیسر لارنس ایچ وائٹ نے بی بی سی سے بات کرتے ہوئے کہا: ’مرکزی بینکوں کے سونا جمع کرنے کی وجوہات مختلف ہوتی ہیں، لیکن شاید سب سے اہم وجہ یہ ہے کہ انھیں اپنے ریزرو اثاثوں کو متنوع بنانے کی ضرورت ہے۔‘ انھوں نے کہا کہ ’مثال کے طور پر چین سونا خرید رہا ہے اور ساتھ ہی امریکی خزانے کے اپنے بڑے پورٹ فولیو کا کچھ حصہ فروخت کر رہا ہے۔ ڈالر کے اثاثوں کے بجائے سونا رکھنا بھی ڈالر کی قدر میں کمی کے خطرے کو کم کرنے کا ایک طریقہ ہے۔‘ گونزالو ٹوکا نے کہا کہ ڈالر نے جتنا خوب راج کیا ہے وہ ’یورو‘ اور ’یوآن‘ کے اضافے کے ساتھ کمزور ہونا شروع ہو گیا ہے۔ اور یہ آنے والے برسوں میں مزید کمزور ہوتا رہے گا کیونکہ ان کی اہمیت ریزرو اور ادائیگی کی کرنسیوں کے طور پر اضافہ ہوتا جائے گا۔


Summary: بین الاقوامی کریڈٹ ریٹنگ ایجنسی ’موڈیز‘ نے آئی ایم ایف بیل آؤٹ پیکج کے بغیر پاکستان کے ڈیفالٹ ہونے کے خدشے کا اظہار کرتے ہوئے کہا ہے کہ آئندہ ماہ یعنی جون کے مہینے کے بعد پاکستان کی بیرونی فنانسنگ کی ضروریات کو پورا کرنے کی صلاحیت میں کمزور ہے۔ مگر کیا آئی ایم ایف پروگرام بحالی میں مزید تاخیر سے پاکستان کے دیوالیہ کے امکانات مزید بڑھ گئے ہیں؟

آئی ایم ایف ڈیل میں تاخیر: پاکستان کے بیرونی ادائیگیوں پر ڈیفالٹ کے خدشات پھر کیوں سر اٹھا رہے ہیں؟

بین الاقوامی کریڈٹ ریٹنگ ایجنسی ’موڈیز‘ نے آئی ایم ایف بیل آؤٹ پیکج کے بغیر پاکستان کے ڈیفالٹ ہونے کے خدشے کا اظہار کرتے ہوئے کہا ہے کہ آئندہ ماہ یعنی جون کے مہینے کے بعد پاکستان کی بیرونی فنانسنگ کی ضروریات کو پورا کرنے کی صلاحیت میں کمزور ہے۔  واضح رہے کہ زرمبادلہ کی کمی کے شکار ملک پاکستان کے لیے بیرونی فنانسنگ کی سہولت کے لیے بین الاقوامی مالیاتی فنڈ (آئی ایم ایف) نے سٹاف لیول معاہدے پر ابھی تک رضامندی ظاہر نہیں کی ہے جس کی وجہ سے آئی ایم ایف قسط کے علاوہ دوسرے ممالک اور عالمی مالیاتی اداروں کی فنانسنگ بھی رُکی ہے ۔ ماضی قریب میں پاکستان کے وزیر خزانہ اسحاق ڈار کی جانب سے با رہا آئی ایم ایف کے ساتھ معاہدے پر ’جلد دستخط‘ ہونے کا عندیہ دیا گیا ابھی تک اس پر کوئی پیش رفت نہیں ہو سکی ہے۔ معاہدے میں تاخیر کی وجہ سے پاکستان کے لیے اس وقت بیرونی فنانسنگ کے دروازے تقریباً بند ہیں اور سوائے چین کے کمرشل بینک کی جانب سے دیے جانے والے قرض پاکستان کسی دوسرے ملک یا ادارے سے فنڈنگ حاصل کرنے میں ناکام نظر آتا ہے جس کی وجہ سے اس کے زرمبادلہ ذخائر میں کوئی خاطر خواہ اضافہ نظر نہیں آیا۔ یہی وجہ ہے کہ آئی ایم ایف پروگرام کی بحالی میں تاخیر کی وجہ سے ملک کے دیوالیہ ہونے کے خدشات ایک بار پھر سر اٹھا رہے ہیں جن میں رواں برس فروری کے مہینے کے آغاز پر آئی ایم ایف کے ساتھ ہونے والے مذاکرات اور معاہدے پر دستخط کے امکان کی وجہ سے کمی آئی تھی۔ آئی ایم ایف پروگرام بحالی میں مزید تاخیر سے کیا پاکستان کے لیے بیرونی ادائیگیوں میں مشکلات بڑھ سکتی ہیں اور پاکستان کے دیوالیہ ہونے کے کتنے امکانات ہیں،  اس سلسلے میں بینک آف امریکہ نے حال ہی میں اس خدشے کا اظہار کیا کہ آئی ایم ایف سے  ڈیل جلد نہ ہونے کی وجہ سے پاکستان بیرونی ادائیگی روک سکتاہے۔ تاہم بینک آف امریکہ نے اپنی رپورٹ میں کہا ہے کہ چین پاکستان کا دوست ہونے کی وجہ سے پاکستان کو اس بحران سے نکال سکتا ہے۔ ماہر معیشت عمار حبیب خان نے کہا کہ اگر آئی ایم ایف سے ڈیل نہیں ہوتی تو پھر بھی اس سال پاکستان کے ڈیفالٹ ہونے کے امکانات کم ہیں کیونکہ پاکستان کو بین الاقوامی بانڈ مارکیٹ میں اگلی ادائیگی اپریل 2024 میں کرنی ہے جس کی ادائیگی نہ کرنے سے کوئی ملک دیوالیہ ہوتا ہے۔  تاہم انھوں نے کہا کہ ڈیل نہ ہونے سے دوسری بہت ساری مشکلات بڑھیں گی جن میں درآمدی کارگو کی کلیئرنس میں مشکلات اور مہنگائی میں اضافہ ہو گا۔


روس کی تیل کے عوض روپے میں ادائیگی قبول کرنے میں ہچکچاہٹ انڈین معیشت کو کتنا متاثر کر سکتی ہے؟

چونکہ عالمی پابندیوں کے باعث روس کے لیے روپے کو دوسری کرنسی میں تبدیل کرنے کی لاگت روز بروز بڑھ رہی ہے، اس لیے وہ روپے میں ادائیگی قبول کرنے سے انکار کر رہا ہے۔ بلومبرگ کی رپورٹ کے مطابق لاوروف نے صحافیوں کو بتایا ’ہمیں یہ رقم استعمال کرنی ہے، لیکن ایسا کرنے کے لیے اسے دوسری کرنسی میں منتقل کرنا ہو گا۔ اس حوالے سے بات چیت جاری ہے۔‘ اس کا مطلب ہے کہ روس اب اپنے تیل، ہتھیاروں اور دیگر چیزوں کی ادائیگی روپے میں لینے کے لیے تیار نہیں ہے۔ یوکرین پر حملے کے بعد لگائی گئی پابندیوں کے بعد یہ روس ہی تھا جس نے انڈیا کو اس کی کرنسی یعنی روپے میں تجارت کرنے کی ترغیب دی تھی۔ روس چونکہ سستا تیل دے رہا تھا اس لیے انڈیا نے اپنی درآمدات بڑھانا شروع کر دیں۔ چونکہ اس تیل کی ادائیگی روپے میں کی جانی تھی اس لیے خریداری بڑھانے کا یہ اچھا موقع تھا۔ لیکن انڈیا کے بڑھتے ہوئے تجارتی خسارے کی وجہ سے روپے کی قدر میں کمی آئی ہے اور اس کی کسی دوسری کرنسی میں تبدیلی کی لاگت بڑھ گئی ہے۔ اس روپے کو دوسری کرنسی میں تبدیل کرنا اسے مہنگا پڑ رہا ہے۔ انڈیا کو ہتھیاروں اور دیگر فوجی ساز و سامان کی فراہمی کے لیے روس کو دو ارب ڈالر ادا کرنے ہیں لیکن پابندی کی وجہ سے یہ ادائیگی گذشتہ ایک سال سے التوا کا شکار ہے۔ انڈیا کو خدشہ ہے کہ ایسا کرنے سے وہ امریکی پابندیوں کا شکار ہو سکتا ہے۔ دوسری جانب روس روپے میں ادائیگی قبول کرنے کو بھی تیار نہیں۔ ڈیٹا انٹیلیجنس فرم وورٹیکسا لمیٹڈ کے مطابق اس اپریل میں روس سے انڈیا کی خام تیل کی درآمد بڑھ کر 16.80 لاکھ بیرل یومیہ ہو گئی۔ انڈیا میں حکام کے مطابق انھوں نے روس سے سستا تیل خرید کر اب تک 35 ہزار کروڑ روپے بچائے ہیں لیکن ماہرین کو خدشہ ہے کہ اب شاید انڈیا اس سے مزید فائدہ نہیں اٹھا سکے گا۔ روس کا انڈیا سے روپے میں ادائیگی قبول کرنے سے انکار ایک بڑا مسئلہ بننے والا ہے کیونکہ یوکرین پر حملے کے بعد روس سے انڈیا کی درآمدات 10.6 ارب ڈالر سے بڑھ کر 51.3 ارب ڈالر ہو گئی ہیں۔ جیسا کہ واضح ہے کہ اب انڈیا کو بہت زیادہ قیمت ادا کرنا ہو گی۔ روپے میں ادائیگی قبول کرنے سے انکار کے بعد اب انڈیا کو دوسری کرنسی میں ادائیگی کرنی ہو گی۔  یہ خبر انڈیا کے زرمبادلہ کے ذخائر کے لیے اچھی نہیں۔ اس کی وجہ سے انڈیا کے معاشی مسائل میں مزید اضافہ ہوگا۔ فی الحال تیسرے فریق کو روس کے ساتھ کاروبار میں ادائیگی کے تصفیے کے لیے استعمال کیا جا رہا ہے۔ اسی لیے  انڈیا تیسرے ملک کو ادائیگی کر کے تصفیہ کر رہا ہے۔ یہاں سے یہ رقم روس جا رہی ہے۔


Summary: پاکستان میں بننے والی گاڑیوں کی قیمت اور معیار سے ناخوش بعض شہری جاپان سے منگوائی جانے والی استعمال شدہ گاڑیوں میں دلچسپی لیتے ہیں اور اب ریگولیٹری ڈیوٹی کی معیاد ختم ہونے کے بعد بعض لوگوں کو امید ہے کہ پرانی امپورٹڈ گاڑیوں کی قیمتیں میں ریلیف مل سکتا ہے۔ مگر روپے کی قدر میں کمی کی وجہ سے کیا یہ ممکن بھی ہے؟

کیا ریگولیٹری ڈیوٹی ختم ہونے سے پاکستان میں چھوٹی گاڑیوں کی قیمت کم ہو گی؟

پاکستان میں بننے والی گاڑیوں کی قیمت اور معیار سے ناخوش بعض شہری جاپان سے منگوائی جانے والی استعمال شدہ گاڑیوں میں دلچسپی لیتے ہیں اور اب ریگولیٹری ڈیوٹی کی معیاد ختم ہونے کے بعد ایسے افراد کو امید ہے کہ پرانی امپورٹڈ گاڑیوں کی قیمتیں میں کمی ہو سکتی ہے۔ ملک میں گاڑیوں کے ڈیلرز کی ایسوسی ایشن نے کہا تھا کہ ریگولیٹری ڈیوٹی ختم ہونے سے 1800 سی سی کی کاروں کی قیمت میں کمی واقع ہو گی۔ تاہم اس شعبے کے بعض ماہرین کے مطابق گذشتہ ایک سال میں ڈالر کی قدر میں سو روپے سے زیادہ کا اضافہ ہوا ہے لہذا ریگولیٹری ڈیوٹی کم ہونے کے باوجود درآمد کی گئی استعمال شدہ گاڑیوں کی قیمتوں میں زیادہ کمی کا امکان کم ہے۔ ایسے میں بعض صارفین پرانی اور استعمال شدہ گاڑیوں کی جانب راغب ہوتے ہیں تاہم اس سلسلے میں بھی حکومت کی جانب سے امپورٹ بِل میں کمی کے لیے پہلے درآمدات پر پابندی اور پھر ڈیوٹی میں اضافے نے صنعت کو متاثر کیا۔  کار ڈیلرز کے مطابق ریگولیٹری ڈیوٹی ختم ہونے کے بعد بھی مارکیٹ میں ایسی قیاس آرائیاں ہیں کہ حکومت دوبارہ اس فیصلے کی توسیع کر سکتی ہے۔  اس کی وضاحت کرتے ہوئے چیئرمین ایف بی آر عاصم احمد نے مقامی میڈیا کو جاری کیے گئے ایک بیان میں کہا ہے کہ ریگولیٹری ڈیوٹی 31 مارچ کو ختم ہوئی جسے کسی بھی وقت دوبارہ بھی عائد کیا جا سکتا ہے۔  آل پاکستان موٹر ڈیلر ایسوسی ایشن کے سربراہ ایچ ایم شہزاد کا کہنا ہے کہ حکومت کی جانب سے آر ڈی ہٹائے جانے سے قیمت پر فرق تو پڑے گا تاہم حالیہ عرصے میں روپے کے مقابلے ڈالر کی قدر میں اضافے سے ریٹ میں بہت زیادہ کمی نہیں آئے گی۔  شہزاد نے بی بی سی کو بتایا کہ گذشتہ سال 660 سی سی کی پرانی درآمد شدہ کار کی قیمت لگ بھگ 22 سے 23 لاکھ روپے کے درمیان تھی جو سو فیصد ریگولیٹری ڈیوٹی لگنے کے بعد 33 سے 34 لاکھ روپے کی ہو گئی تھی۔ تاہم وہ بتاتے ہیں کہ اب دوبارہ ڈیوٹی ہٹنے کے بعد بھی اس کی قیمت 30 سے 31 لاکھ روپے سے نیچے نہیں آئے گی۔  اُدھر گاڑیوں کے شعبے کے ماہر سنیل سرفراز منج کا کہنا ہے کہ یہ درست نہیں کہ گاڑیاں پہلے سے سستی ہو جائیں گی بلکہ سچ تو یہ ہے کہ گاڑیاں آر ڈی ہٹنے کے باوجود مہنگی رہیں گی اور اس کی وجہ ڈالر کی قیمت میں اضافہ ہے۔  وہ کہتے ہیں کہ گذشتہ سال کے مقابلے اب درآمد شدہ 660 سی سی کار کی قیمت میں تین سے چار لاکھ روپے اور 1000 سی سی کار کی قیمت میں پانچ لاکھ روپے تک کا اضافہ ہوا ہے۔ ایف بی آر کے مطابق پاکستان میں کوئی بھی شخص تمام تقاضے پورے کر کے، یعنی ڈیوٹی اور ٹیکس ادا کر کے، نئی گاڑی درآمد کر سکتا ہے تاہم استعمال شدہ گاڑیوں کی درآمد کے لیے سمندر پار پاکستانیوں کا سہارا لینا پڑتا ہے۔


Summary: سنہ 2022 میں یوکرین پر حملہ کرنے کے بعد روس نے چین کی کرنسی یوآن کو زیادہ ترجیح دینا شروع کر دی ہے اور اس سال اس نے زیادہ تر بین الاقوامی تجارت ڈالر کے مقابلے یوآن میں کی ہے۔ کیا چینی کرنسی امریکی ڈالر کو برابری کی ٹکر دینے کی تیاری کر رہی ہے؟

کیا چینی کرنسی یوآن عالمی منڈی میں امریکی ڈالر کو ٹکر دے سکے گی

روس نے چین کی غیر ملکی کرنسی یوآن کو زیادہ ترجیح دینا شروع کر دی ہے رواں برس اپریل کے مہینے میں بلومبرگ نیوز میں ایک چونکا دینے والی خبر شائع ہوئی۔ خبر تھی کہ چین کی کرنسی یوآن نے روس میں اپنا سکہ جماتے ہوئے امریکی ڈالر کو پیچھے چھوڑ دیا ہے۔ سنہ 2022 میں یوکرین پر حملہ کرنے کے بعد روس نے چین کی غیر ملکی کرنسی یوآن کو زیادہ ترجیح دینا شروع کر دی اور اس سال روس نے زیادہ تر بین الاقوامی تجارت ڈالر کے مقابلے یوآن میں کی ہے۔ سوال یہ پیدا ہوتا ہے کہ کیا چین کا یوآن جسے رینمنبی بھی کہا جاتا ہے اب امریکی ڈالر کو برابری کی ٹکر دینے کی تیاری کر رہا ہے؟ پہلی جنگ عظیم تک برطانوی پاؤنڈ سٹرلنگ زیادہ تر ممالک کی ’ریزرو کرنسی‘ ہوا کرتی تھی۔ لیکن سنہ 1930 کی دہائی کے بعد سے امریکی معیشیت اور عسکری قوت نے اپنی دھاک جمانی شروع کر دی اور ڈالر نے عالمی تجارت میں پاؤنڈ کو پیچھے دھکیل دیا، جو آج تک برقرار ہے۔ برازیل کی جانب سے تجارت کے لیے امریکی ڈالر کے بجائے یوآن کو غیر ملکی کرنسی کے طور پر استعمال کرنے کے فیصلے کے بعد ہی اس کے پڑوسی ارجنٹائن نے بھی چین کے ساتھ تجارت میں ڈالر کے بجائے یوآن کو استعمال کرنے کا اعلان کیا ہے۔ دریں اثنا چین نے آئی ایم ایف یا بین الاقوامی مالیاتی فنڈ اور امریکی ڈالر پر انحصار کم کرنے کی نیت سے ایک ایشیائی مالیاتی فنڈ قائم کرنے میں دلچسپی ظاہر کی ہے، جس میں اسے ملائشیا جیسے کچھ ممالک کی حمایت بھی حاصل ہے۔ گزشتہ سال ایران نے کہا تھا کہ اس نے روس کے ساتھ تجارت کے لیے امریکی ڈالر ترک کر دیا ہے اور اب تمام لین دین روسی روبل میں ہو گا۔ ایران نے یہ بھی کہا تھا کہ انڈیا، ترکی اور چین کے ساتھ مستقبل میں تجارت کے لیے اس کا یہی ارادہ ہے۔ اس وقت چین کی سالانہ جی ڈی پی 17.7 ٹریلین امریکی ڈالر ہے، جو اسے امریکہ اور یورپی یونین کے بعد تیسری بڑی منڈی بناتی ہے۔ لیکن یہ بات بھی قابل غور ہے کہ چین کی رینمنبی کرنسی یا یوآن عالمی تجارت کا صرف تین فیصد ہے جبکہ 87 فیصد حصہ ابھی بھی امریکی ڈالر کا ہے۔ ڈالر کے مقابلے یوآن کے لیے شفافیت بھی ایک بڑا چیلنج ہو گا کیونکہ آج بھی چین کی معیشت میں بہت سے بڑے فیصلے متفقہ طور پر نہیں کیے جاتے۔ اسی طرح کے کچھ الزامات روس کی معیشت پر بھی لگائے گئے ہیں۔ کیونکہ دوسرے ممالک کو ڈالر کے بجائے کسی اور غیر ملکی کرنسی کے ذخائر بنانے سے پہلے اس بات کو یقینی بنانا ہوتا ہے کہ اس ملک کی کرنسی طویل عرصے تک قابل اعتماد رہ سکے گی یا نہیں۔


Summary: ہالو وُوڈ کی فلموں اور ڈراموں اور ٹاک شوز کے مکالمہ نگار اور کہانیاں لکھنے والے وہاں کے بڑے بڑے پروڈکشن ہاؤسز کے خلاف اس لیے ہرتال کر رہے ہیں کیونکہ انھیں کم معاوضے ملتے ہیں اور آرٹیفیشل انٹیلیجنس کی وجہ سے ان کا مستقبل خطرے میں ہے۔

ہالی وُوڈ کے لکھاریوں کی ہڑتال کے بعد ڈراموں، ٹاک شوز اور فلموں کی صنعت افراتفری کا شکار

دنیا کی سب سے بڑی اور امریکہ کی فلمی اور فنکاروں کی صنعت کے مرکز  ہالی وُوڈ کے بڑے اسٹوڈیوز کے ساتھ اجرتوں پر آخری لمحات میں ہونے والی بات چیت معطل ہوجانے کے بعد ٹیلی ویژن اور فلم کی کہانیاں اور مکالمے لکھنے والے منگل کو ہڑتال کر رہے ہیں۔ اس مرتبہ لکھاریوں اور کہانی نگاروں کی ’الائنس آف موشن پکچر اینڈ ٹیلی ویژن پروڈیوسرز‘ (AMPTP)  کے خلاف ٹکر ہے، جو کہ ڈزنی (Disney) اور نیٹفلِکس (Netflix) سمیت اسٹوڈیوز کی نمائندگی کرتا ہے۔ ہڑتال کرنے والے زیادہ تنخواہیں اور جدید اسٹریمنگ سے زیادہ منافع میں اپنا حصہ مانگ رہے ہیں۔  بات چیت میں کلیدی مسائل یہ رہے کہ لکھاریوں کو اُن شوز کی ادائیگی کیسے کی جاتی ہے جو اکثر سالوں تک اسٹریمنگ پلیٹ فارمز پر موجود رہتے ہیں، اس کے علاوہ یہ معاملہ بھی زیرِ غور ہے  کہ لکھاریوں اور کہانی نگاروں کا آرٹیفیشل انٹیلیجنس سے مستقبل کیسے متاثر ہو گا۔  اوکیف نے کہا کہ جب وہ اور ان کے ساتھیوں نے رائٹرز گلڈ آف امریکہ ایوارڈز میں بہترین کامیڈی سیریز کا انعام حاصل کیا تھا تو وہ اپنے دوستوں اور خاندان والوں کی طرف سے ان کے لیے خریدے گئے سوٹ پہن کر تقریب میں گئے تھے۔  بڑے مشہور اور مقبول ٹاک شوز، سِٹ کامز اور پرائم ٹائم ڈراموں کی بھی پروڈکشن رک گئی تھی، جن میں ’اگلی بیٹی‘، ’ڈیسپیریٹ ہاؤس وائفز‘اور ’دی آفس‘ جیسے شوز بھی شامل تھے۔ اس ہڑتال نے ’بریکنگ بیڈ‘ کے شائقین کو اپنے پہلے سیزن کی دو اقساط سے محروم کردیا تھا۔ اگرچہ اس کی بہترین مثال شاید جیمز بانڈ کی فلم، ’کوانٹم آف سولس‘ تھی، جیسا کہ اسٹار ڈینیئل کریگ نے ایک انٹرویو میں خود کہا تھا۔ انہوں نے کہا تھا کہ ہمارے پاس اسکرپٹ کے خاکے تھے اور پھر لکھاریوں کی ہڑتال تھی اور ہم کچھ نہیں کر سکتے تھے۔ ’ہم اسے ختم کرنے کے لیے کسی لکھاری کو ملازمت نہیں دے سکے۔ میں اپنے آپ سے کہتا ہوں، 'دوبارہ کبھی نہیں'، لیکن کون جانتا ہے؟ میں سین کو دوبارہ لکھنے کی کوشش کر رہا تھا - اور میں ایسا مکالمہ نگار نہیں ہوں‘۔ لکھاریوں کی ہڑتال نے نادانستہ طور پر صدارت کا امیدوار بننے سے پہلے کے دنوں میں ڈونلڈ ٹرمپ کو ایک بڑا اسٹار بنانے میں مدد کی۔ ٹی وی شو ’اپرنٹس‘ کا ٹرمپ کا ورژن بند ہونے کے قریب تھا لیکن لکھاریوں کی ہڑتال نے اسے ایک نئی زندگی دے دی۔ اسکرپٹس نہ ہونے کی وجہ سے، ریلیٹی ٹی وی لوگوں کی توجہ کا مرکز بن گیا تھا۔ ’پروجیکٹ رن وے‘ اور ’دی بگسٹ لوزر‘ جیسے شوز کو زیادہ جگہ ملی اور انھیں نئے نئے سامعین ملے۔ اور ہر ایک نے ’ای‘ پر کارداشیئن کے شو کو دیکھنا شروع کردیا تھا!


قرض لینے کی اہلیت بتانے والا ’کریڈٹ سکور‘ کیسے کام کرتا ہے اور یہ امریکیوں کی زندگیوں کو کتنا متاثر کرتا ہے؟

’کریڈٹ سکور‘ تین ہندسوں پر مبنی ایسے اعداد ہیں جو امریکہ میں آپ کے اور آپ کے بچوں کی ذاتی معیشت کا اشاریہ ہو سکتے ہیں۔  امریکہ میں کریڈٹ سکور اس بات کا تعین کرتا ہے کہ کیا آپ قرض، کریڈٹ کارڈ یا رہن حاصل کر سکتے ہیں اور اس کی حد کیا ہو گی۔ یہاں تک کہ یہ آپ کی کار انشورنس کی رقم کی ادائیگی یا گھر کرائے پر لیتے وقت ادا کیے جانے والے سکیورٹی ڈپازٹ کا بھی تعین کرتا ہے۔ شہریوں کو مالی معاملات سے آگاہی کے لیے کام کرنے والے غیر سرکاری ادارے سینٹر فار ریسپانسبل لینڈنگ کے سینیئر وکیل سلبرمین کا کہنا ہے کہ ’پوری طرح سمجھ نہ آنے والی بعض وجوہات کی بنا پر کریڈٹ سکور اور گاڑیوں کے نقصان کی تعداد رپورٹ ہونے کے درمیان ایک مضبوط تعلق ہے۔ جبکہ دوسری طرف کوئی اور مستند اعداد و شمار دستیاب نہیں ہیں جو انشورنس کمپنی کو یہ بتائیں کہ آیا آپ ایک اچھے یا خراب ڈرائیور ہیں جس کی بنیاد پر بیمہ کنندگان یہ طے کر سکیں کہ اس بات کا کتنا خطرہ ہے کہ آپ کسی حادثے کا شکار ہو جائیں گے اور انھیں ہرجانہ ادا کرنا پڑے گا۔‘ سلبرمین کہتے ہیں کہ ’اس نظام سے قبل متبادل یہ تھا کہ لوگوں کو یہ فیصلہ کرنے دیا جائے کہ وہ کس کو قرض دیں اور ان سے کتنا سود لیا جانا چاہیے۔ اور بہت سی وجوہات کے باعث یہ فیصلے انتہائی متعصب بھی ہو سکتے ہیں۔ کریڈٹ سکور، کم از کم، ایک ایسا اشاریہ ہے جو خطرے کی پیمائش کا معروضی اور موثر طریقہ ہے کیونکہ آپ کو اس کے متعلق معلومات کی فوری رسائی حاصل ہوتی ہے اور یہ آپ کو فوری طور پر فیصلہ کرنے کی اجازت دیتا ہے۔‘ وہ اس کی وضاحت کرتے ہوئے مثال دیتے ہیں کہ مالی وسائل رکھنے والے والدین اپنے بچوں کو پہلے قرضے حاصل کرنے اور ایک اچھا کریڈٹ سکور بنانے میں مدد کر سکتے ہیں، یا اگر وہ مالی طور پر پریشان ہوں تو ان کی مالی مدد کر کے ان کے کریڈٹ سکور کو گرنے سے بچا سکتے ہیں۔ وہ بتاتے ہیں کہ ’کریڈٹ سکور کی خصوصیات میں سے ایک یہ ہے کہ اس میں آپ کے بارے میں کافی ڈیٹا ہونا ضروری ہے تاکہ آپ کو کریڈٹ سکور تفویض کیا جا سکے۔ اس لیے مثال کے طور پر، اگر آپ حال میں ہی نقل مکانی کر کے امریکہ پہنچے ہیں تو آپ کے بارے میں وہاں کوئی معلومات نہیں ہیں اور الگورتھم کچھ نہیں جانتا۔ یہ ہو سکتا ہے کہ آپ نے ہمیشہ وقت پر اپنا قرض ادا کیا ہو، لیکن چونکہ اس ملک میں آپ کے بارے میں کوئی ڈیٹا نہیں ہے، اس لیے آپ کو سکور نہیں دیا جا سکتا اور سسٹم آپ کو ایسے دوسرے لوگوں کی طرح بیان کرتا ہے جن کی کریڈٹ ہسٹری نہیں ہے، اور یہ بہت غیر منصفانہ ہو سکتا ہے۔‘


Summary: انڈیا کی ریاست مغربی بنگال کی ایک یونیورسٹی نے نوبل انعام یافتہ امرتیہ سین کو نوٹس دیا ہے کہ وہ 5 مئی تک یونیورسٹی کے کمیپس میں واقع اپنا آبائی مکان رضاکارانہ طریقے سے خالی کر دیں ورنہ بذریعہ طاقت ان سے یہ مکان خالی کرایا جائے گا۔

نوبل انعام یافتہ ماہر اقتصادیات امرتیہ سین کو ان کے گھر سے نکالنے کی کوشش کیوں ہو رہی ہے؟

مغربی بنگال کی وشو بھارتی یونیورسٹی نے نوبل انعام یافتہ معروف ماہر اقتصادیات امرتیہ سین کو نوٹس دیا ہے کہ وہ 5 مئی تک یونیورسٹی کے کمیپس میں واقع اپنا آبائی مکان رضاکارانہ طریقے سے خالی کر دیں ورنہ بذریعہ طاقت ان سے مکان خالی کرایا جائے گا۔  وشو بھارتی یونیورسٹی کے جوائنٹ رجسٹرار کی جانب سے 19 اپریل کو پرفیسر امرتیہ سین کے نام جاری کیے گئے ایک نوٹس میں کہا گیا ہے کہ وہ تقریبآ 600 گز زمین جس پر بنے ہوئے اپنے آبائی گھر کو، جس پر بقول یونیورسٹی حکام پروفیسر سین نے ناجائز قبضہ کر رکھا ہے نوٹس کے 15 دن کے اندر یا 6 مئی سے پہلے خالی کر دیں ورنہ اسے جبرآ خالی کرایا جائے گا۔  پروفیسر امرتیہ سین نے 17 اپریل کو یونیورسٹی حکام کو ای میل کے ذریعے بھیجے گئے ایک جواب میں لکھا ہے  'میں نے وشو بھارتی میں واقع اپنے آبائی مکان کے بارے میں یونیورسٹی حکام کا ایک بیان دیکھا ہے۔ میرا مکان سنہ 1943 سے مستقل میری فیملی کے قبضے اور استعمال میں ہے۔ میں اس زمین کا مالک ہوں جو میرے والد کے انتقال کے بعد میرے نام منتقل کی گئی تھی۔ میرے والدین نے اس لیز کی زمین سے متصل دوسری زمین بھی خریدی تھی۔ یہ زمین تقر یبآ 80 برس سے ہمارے استعمال میں ہے۔ اس زمین کے بارے میں اس کی لیز ختم ہونے سے پہلے کوئی دوسرا دعوی نہیں کیا جا سکتا۔ مقامی مجسٹریٹ نے حکم دیا ہے کہ موجودہ ملکیت تسلیم کی جانی چاہئیے اور اس میں کسی بھی مداخلت یا نقص امن کی اجازت نہیں دی جانی چاہیئے۔ انھوں نے لکھا ہے کہ وہ جون کے مہینے میں وشو بھارتی لوٹیں گے۔  دوسری جانب بنگال کی حکمراں جماعت ترنمول کانگریس کے رہنما تنموئے گھوش نے بی بی سی بات کرتے ہوئے کہا کہ ’یہ بہت غلط ہو رہا ہے۔ رابندر ناتھ ٹیگورنے اعتدال پسند نظریے کو فروغ دینے کے لیے اس یونیورسٹی کو قائم کیا تھا۔ یونیورسٹی کے موجودہ وائس چانسلر بی جے پی کی حکومت کے نظریے کو یونیورسٹی پر مسلط کرنا چاہتے ہیں۔ امرتیہ سین بی جے پی کی حکومت کے خلاف ہیں۔ ان کی پالیسیوں کے خلاف ہیں اسی لیے وہ انھیں تنگ کرنے کی کوشش کر رہے ہیں۔ پروفیس امرتیہ سین ملک کا افتخار ہیں۔ وہ بنگال کا افتخار ہیں۔ بنگال کے عوا م وائس چانسلر کی حرکتوں کی مذمت کر رہے ہیں۔‘ یونیورسٹی کے اطراف میں پولیس کا پہرہ بڑھا دیا گیا ہے۔ کیمپس میں غیر متعلقہ افراد کو آنے کی اجازت نہیں ہے۔ بنگال میں لوگ انتطار کر رہے ہیں کہ 6 مئی کے بعد یونیورسٹی حکام نوبل انعام یافتہ امرتیہ سین کے آبائی مکان کے سلسلے میں کیا قدم اٹھاتے ہیں۔


Summary: چین کے گذشتہ چند دہائوں کے دوران ناصرف معیشت، عسکری قوت اور ٹیکنالوجی کے شعبوں میں ترقی کی ہے بلکہ اپنا دنیا پر اپنا سفارتی اثرورسوخ بھی قائم کیا ہے۔ مگر یہ سفر کیسے طے ہوا اور اعدادوشمار کی روشنی میں کیا چین امریکہ کو عالمی قیادت کے تخت سے ہٹانے کے قابل ہو چکا ہے؟

معیشت، عسکری قوت، سفارتی اثرورسوخ: چین اور امریکہ طاقت کے توازن کے اعتبار سے کہاں کھڑے ہیں؟

اپنے اس مضمون میں اگنیشئیس نے ایران اور سعودی عرب کے درمیان چین کی ثالثی کے ذریعے حاصل کی گئی سفارتی کامیابی پر تبصرہ کیا اور ساتھ ہی سابق امریکی وزیر خارجہ ہنری کیسنجر کے ماضی میں کہے جانے والے الفاظ کا بھی حوالہ دیا کہ امریکہ اب دنیا میں واحد ناگزیر طاقت نہیں ہے اور یہ کہ چین کے پاس ایک نیا ورلڈ آرڈر بنانے کی طاقت ہے۔ چین امریکہ کو پیچھے چھوڑتے ہوئے بحری جنگی جہازوں کی تعداد کے اعتبار سے دنیا کی سب سے بڑی بحری قوت بننے میں کامیاب ہو گیا ہے۔ لیکن مبصرین کا خیال ہے کہ یہ بحری برتری 484 امریکی بحری یونٹوں کے مقابلے میں 730 چینی بحری یونٹوں تک محدود ہے۔ بیجنگ سے ایشیائی امور کے ایک محقق حسین اسماعیل، امریکہ کے مقابلے میں چینی فوجی طاقت کی صلاحیت کے بارے میں کہتے ہیں کہ ’چینی عسکری قوت اگلے چند سالوں میں امریکی فوجی طاقت کے برابر ہو سکتی ہے، کیونکہ چینی فوجی میں ترقی اور جدت کی رفتار نے امریکہ اور یہاں تک کہ کچھ بین الاقوامی ممالک کو بھی پیچھے چھوڑ دیا ہے۔‘ اسماعیل کا مزید کہنا ہے کہ چینی فوجی طاقت اس کے سٹریٹجک مفادات کے علاقوں یعنی جنوب مشرقی ایشیا اور بحر الکاہل کے علاقے میں تعینات ایک قوت ہے جبکہ امریکی فوج پوری دنیا میں پھیلی ہوئی ہے جس کی وجہ سے چین کو بحر الکاہل اور تائیوان کے جزیرے کے علاقوں میں فوجی تصادم کے نتیجے میں برتری حاصل ہے۔ بین الاقوامی تنازعات میں تصفیہ کے پروفیسر اور اقوام متحدہ کی ماہرین کی کمیٹی کے سابق رکن محمد الشرقاوی کا ماننا ہے کہ امریکی فوجی ٹیکنالوجی چین سے بہت بہتر ہے۔ اور اس بات کا ثبوت یہ ہے کہ امریکہ اب بھی ’یورپ کی قومی سلامتی کو اپنی جدید ٹیکنالوجی کے ساتھ تحفظ فراہم کرتا ہے۔‘ چین کا ایک پرجوش اور جدید خلائی پروگرام ہے۔ امریکہ کی جانب سے چین کو بین الاقوامی خلائی سٹیشن میں شرکت سے روکنے کے بعد چین نے گذشتہ سال کے آخر میں اپنا ایک مستقل خلائی سٹیشن ’تیانگونگ‘ کو تیار کرنے کا جشن منایا۔ خلائی سٹیشن ’تیانگونگ‘ کے نام کا مطلب ’آسمانی محل‘ ہے۔  حال ہی میں چین نے یوکرین پر روسی جنگ میں امن ثالث کے طور پر کردار ادا کرنے کی خواہش کا اظہار کیا  تھا اور گذشتہ شب ایک طویل انتظار کے بعد یوکرین کے صدر ولادیمیر زیلنسکی نے اعلان کیا کہ انھوں نے چینی ہم منصب سے  ٹیلیفونک رابطہ کیا ہے۔ اور یہ اقدام ان کے لیے نہ صرف حوصلہ افزا ہے بلکہ دونوں ممالک کے درمیان تعلقات کو مضبوط اور فروغ دے گا۔  جبکہ دوحہ انسٹی ٹیوٹ فار گریجویٹ سٹڈیز کے پروفیسر ابراہیم فریحات اس سفارتی پیش رفت کی اہمیت سے زیادہ متفق نہیں ہیں اور کہتے ہیں کہ اس مصالحت میں بغداد اور عمان نے بھی اپنا کردار ادا کیا تھا۔ ان کے مطابق چین اس سب میں اپنے معاشی مفاد کو ترجیح پر رکھنا چاہتا ہے۔


Summary: پاکستان کا موجودہ معاشی بحران سنبھلنے کا نام نہیں لے رہا اور آئے روز بڑھتی مہنگائی اور ہر چند سال بعد سامنے آنے معاشی اعشاریوں کی تنزلی کے بعد اس مسئلے کا ایک حل ’ڈی مانٹائزیشن‘ کو قرار دیا گیا ہے۔ لیکن کیا یہ پاکستانی معیشت میں مفید ثابت ہو سکے گی؟

ڈی موناٹائزیشن کیا ہے اور پانچ ہزار کا نوٹ ختم کرنے سے پاکستان کی معیشت میں بہتری آ سکتی ہے؟

پاکستان کا موجودہ معاشی بحران سنبھلنے کا نام نہیں لے رہا اور آئے روز بڑھتی مہنگائی اور ہر چند ہفتوں بعد سامنے آنے معاشی اعشاریوں کی تنزلی کے بعد اکثر افراد یہ سوال پوچھتے نظر آتے ہیں کہ اس مسئلے کا مستقل حل کیا ہے۔  یہ سوال گذشتہ ایک سال سے پاکستان میں معاشی ماہرین سے کئی مرتبہ پوچھا جا چکا ہے تاہم اس کے روایتی حل ہی سامنے آتے ہیں جنھیں چند حلقوں کی جانب سے قلیل مدتی حل قرار دیا جاتا ہے تاہم دو روز قبل ایک پوڈکاسٹ میں ماہر معیشت عمار خان نے ایک غیر روایتی حل پیش کیا ہے جو فی الحال سوشل میڈیا پر زیرِ بحث ہے۔ انھوں نے اس دوران بات کرتے ہوئے کہا کہ ’ساڑھے آٹھ کھرب روپے ملکی معیشت میں موجود ہیں، لوگوں کے پاس کیش تو ہے، کھپت بھی ہو رہی ہے لیکن یہ انفارمل (غیررسمی) معیشت کا پیسہ ہے جو ٹیکس دیے بنا فارمل (رسمی) معیشت کی کھپت بڑھا رہا ہے اور یہی مسئلہ ہے۔ جب پیسہ سسٹم سے باہر ہے تو اسے پیداواری کاموں کے لیے استعمال نہیں کیا جا سکتا۔‘ عمار کا مزید کہنا تھا کہ ’اگر یہ آٹھ کھرب روپے بینکوں کے پاس واپس آ جائیں، یا چلیں چار یا پانچ کھرب ہی آ جائیں، تو آپ کے پاس اضافی رقم ہو گی جس کا استعمال کیا جا سکتا ہے۔ اس وقت پانچ ہزار کے نوٹ کو ڈی موناٹائیز کرنے کی ضرورت ہے، کہہ دیں کہ چھ مہینے بعد یہ نوٹ نہیں چلے گا۔ بہت لوگ روئیں گے لیکن وہی لوگ روئیں گے جن کے پاس پانچ ہزار کا نوٹ ہو گا۔‘ آئیے جائزہ لیتے ہیں کہ ڈی موناٹائزیشن ہے کیا ہے، اس کا مقصد کیا ہوتا ہے اور آیا یہ پاکستانی معیشت کے لیے مفید ثابت ہو بھی سکتی ہے یا نہیں؟ اس پالیسی کے تحت مخصوص بینک نوٹ کی معیاد مقرر کر دی جاتی ہے اور عوام کو آگاہ کیا جاتا ہے کہ کتنے عرصے بعد اس کرنسی نوٹ کو استعمال نہیں کیا جا سکے گا یعنی مارکیٹ میں یہ قابل قبول نہیں ہو گا۔ اس کا مقصد یہ بتایا گیا تھا کہ جن لوگوں کے پاس بڑی تعداد میں کالا دھن (وہ پیسہ جس پر ٹیکس ادا نہیں کیا جاتا) موجود ہے وہ قانونی کارروائی کے خوف سے اسے بینک میں جمع نہیں کروائیں گے اور یوں یہ رقم تلف ہو جائے گی۔ خیال رہے کہ انڈیا کی سپریم کورٹ نے رواں برس کے آغاز میں اس پالیسی کو قانوی قرار دیا تھا۔ اس فیصلے کے بعد متعدد انڈین جریدوں کی جانب سے اس پالیسی کا جائزہ لیا گیا اور کہا گیا کہ جہاں اس پالیسی کے آغاز کے مقاصد پورے نہیں ہو سکے، لیکن طویل المدتی اعتبار سے اس کے باعث انڈیا کی معیشت کو ’فارملائز کرنے میں مدد ملی‘ اور ملک میں لوگ ڈیجیٹل ادائیگیوں کی طرف راغب ہوئے اور ’معیشت کو ڈیجیٹائز کرنے کا موقع ملا۔‘


Summary: بہت سے لوگ جو سونے کے زیورات خریدنے کی استطاعت نہیں رکھتے وہ اب آرٹیفیشل جیولری استمعال کر رہے ہیں۔ جیولری آرٹسٹ خدیجہ کا کہنا ہے کہ آرٹیفیشل زیورات کے کاروبار میں اس قدر اضافہ ’تین سال میں پہلی بار دیکھا ہے۔‘

’سونے کے زیورات کی ہو بہو نقل تیار کرتی ہوں تاکہ لوگوں پر مالی بوجھ نہ پڑے‘

چاہے آپ مستقبل کی پلاننگ کی خاطر سونے کے بسکٹ خریدنا چاہیں یا شوق کے لیے زیورات بنوانا چاہیں، حقیقت یہی ہے کہ اب پاکستان میں سونا خریدنا اکثریت کی پہنچ سے بہت دور ہے۔  روپے کی قدر میں کمی اور معاشی بحران کے باعث گذشتہ ایک سال میں سونے کی فی تولہ قیمت میں ایک لاکھ روپے کا اضافہ ہوا اور یوں سونے کی فی تولہ قیمت دو لاکھ روپے سے تجاوز کر گئی۔ وہ کہتی ہیں کہ ’پانچ سال سے پیسے جوڑ رہی تھی کہ شادی پر سونے کا سیٹ خریدوں گی اور اب جب شادی ہونے والی ہے تو جو پیسے جوڑے ہیں، اُس میں سیٹ بھی نہیں آ رہا۔‘ بہت سے لوگ جو سونے کے زیورات خریدنے کی استطاعت نہیں رکھتے وہ اب آرٹیفیشل جیولری استمعال کر رہے ہیں۔ مہوش بھی پانچ سال پیسے جوڑنے کے باوجود منہگائی کی وجہ سے اب آرٹیفیشل جیولری شادی پر خریدنے کا سوچ رہی ہیں۔ اس ضمن میں وہ جیولری آرٹسٹ خدیجہ حسن سے بات کر رہی ہیں۔  آرٹیفیشل جیولری بنانے والی ماہر خدیجہ کا کہنا ہے کہ اُن کے پاس صرف جنوری میں برائیڈل جیولری کے پچاس سے زیادہ آرڈر آئے تاہم وہ کوالٹی اور وقت کی کمی کی وجہ سے صرف پچیس بنا سکیں۔ مہوش کا آرڈر بھی اُنھی میں سے ایک ہے۔   امتیاز نے بی بی سی سے بات کرتے ہوئے بتایا ’جب بیٹے کی شادی کرتے ہیں تو لڑکی کو بھی تحفے میں سونے کے زیورات دینے پڑتے ہیں۔ آج کل جو حالاات چل رہے ہیں، اس میں سونے کے زیورات خریدنا مڈل کلاس سے تعلق رکھنے  والوں کے لیے بہت مشکل ہے۔‘ امتیاز کے مطابق رواں سال جب وہ شادی پر گئیں تو اُنھوں نے دیکھا کہ لڑکی نے سونے کی جگہ آرٹیفیشل جیولری پہنی ہوئی تھی تو اُن کو اندازہ ہوا کہ دلہنیں اب سونے کی جگہ آرٹیفیشل جیولری کا زیادہ استعمال کر رہی ہیں۔ ایک طرف اگر سونے کی خریداری میں کمی آئی ہے تو ساتھ ہی آرٹیفیشل جیولری کی مانگ میں اضافہ ہوا ہے جس سے آرٹیفیشل جیولری بنانے والے افراد کے کاروبار کو کافی وسعت ملی ہے۔  خدیجہ حسن نے بھی کورونا کی عالمی وبا کے دوران اپنا کاروبار شروع کیا اور تین سال بعد اُن کو اس کاروبار میں ایسی کامیابی ملی جس کا اُنھوں نے تصور بھی نہیں کیا تھا۔  خدیجہ کا کہنا ہے کہ کندن جیولری کے کاروبار میں اس قدر اضافہ ’تین سال میں پہلی بار دیکھا۔ اس کی وجہ یہ ہے کہ کندن کے بنے ہوئے زیورات سونے کی مانند لگتے ہیں اور آج کل دلہنیں زیادہ اسی کو پہنتی ہیں۔‘  خدیجہ نے بتایا کہ متوسط طبقے سے تعلق رکھنے والی لڑکیوں کی خواہش ہوتی ہے کہ وہ سونے کے سیٹ بنوا سکیں مگر ’میری کوشش ہوتی ہے کہ میں ان کو ہو بہو نقل بنا کر دے سکوں جو دیکھنے میں اچھا بھی لگے اور ان کے اوپر مالی بوجھ بھی نہ پڑے۔‘


Summary: یہ دوہری پالیسی اس بات کی تازہ ترین مثال ہے کہ چین کیسے دنیا کے سامنے اپنے دو روپ ظاہر کرتا ہے۔ ایک روپ اس کی جانب سے دنیا میں ثالث کے طور پر سامنے آنا ہے اور دوسرا چہرہ ایک جارحانہ ملک کا ہے جو اس علاقہ کا دفاع کرنے کے لی ایڑی چوٹی کا زور لگا رہا ہے جسے وہ اپنا حصہ سمجھتا ہے۔

’کہیں امن تو کہیں جنگ‘ پر مبنی اپنی حکمتِ عملی سے چین کیسے دنیا میں مرکزی حیثیت حاصل کرنا چاہتا ہے؟

چین کی یہ دوہری پالیسی اس امر کی تازہ ترین مثال ہے کہ کیسے چین دنیا کے سامنے اپنے دو روپ ظاہر کرتا ہے۔ یعنی ایک روپ جس میں وہ امن کی بات کرتا ہے اور جس کا مقصد دنیا کے سامنے بطور ایک ثالث سامنے آنا ہے جبکہ دوسرا روپ ایک جارحانہ ملک کا سا ہے جو اس علاقہ کا دفاع کرنے کے لیے ایڑی چوٹی کا زور لگا رہا ہے جسے وہ اپنا حصہ سمجھتا ہے۔ اس سفارتی رویے کے باعث چین دنیا میں ایک ثالث کے طور پر ابھرا ہے اور اسے مقبول چینی نظریے میں بھی تلاش کیا جا سکتا ہے جو ’چینی قوم کے دوبارہ عروج‘ کے طور پر جانا جاتا ہے۔ یہ نظریہ دراصل چین کا دنیا میں مرکزی حیثیت حاصل کرنے کا ایک منصوبہ ہے۔ اسے چینی صدر کی جانب سے اقتدار میں آنے کے بعد ’چائنیز ڈریم‘ کا نام دیا گیا تھا۔  ایشیا سوسائٹی پالیسی انسٹیٹیوٹ سے منسلک چینی سیاست میں فیلوشپ کرنے والے نیل تھامس کہتے ہیں کہ ’شی جن پنگ کو معلوم ہے کہ چینی قوم کا عروج اچھی معیشت کے بغیر ممکن نہیں۔ انھیں معلوم ہے کہ اگر چین نے اپنے سفارتی کردار کو فروغ دینا ہے تو اسے مزید ترقی کرنے کی ضرورت ہے۔ چین ایسا مغرب کو مکمل طور پر خود سے دور کر کے نہیں کر سکتا، اس لیے اسے ان کے ساتھ اچھے معاشی تعلقات برقرار رکھنے ہیں۔ اس کے لیے چین کو سفارت کاری کی ضرورت ہے اور اسے اپنے جارحانہ رویے سے پیچھے ہٹنا پڑے گا۔‘ چین اکثر عراق اور افغانستان میں امریکہ کی خارجہ پالیسی کی ناکامیوں کو اجاگر کرتا ہے جبکہ وہ خود اپنے آپ کو ایک ایسے ملک کے طور پر پیش کرتا ہے جس کے دنیا میں خون خرابہ یا اقوام کو جنگوں میں دھکیلنے کا کوئی ریکارڈ نہیں یعنی وہ اپنے آپ کو دنیا کی قیادت کرنے کے لیے ایک بہتر امیدوار کے طور پر پیش کرتا ہے۔ زیادہ تر تجزیہ کاروں کا خیال ہے کہ چین کا تائیوان پر جلد ہی حملہ کرنے کا کوئی ارادہ نہیں لیکن اس بات کا خدشہ ہے کہ فوجی کارروائی میں اضافہ امریکہ کے ساتھ ایک خطرناک غلط فہمی اور جنگ کا باعث بن سکتا ہے کیونکہ واشنگٹن تائیوان پر حملے کی صورت میں اس کے دفاع میں مدد کرنے کے لیے پرعزم ہے۔ جیسا کہ بیجنگ دنیا کو اپنی طرف متوجہ کرنے کے لیے اپنی مہم کو تیز کرتا جا رہا ہے، وہ اپنے اقدامات کو بھی بڑھتی ہوئی جانچ کی زد میں آتا دیکھے گا اور تجزیہ کاروں کے مطابق چین کو جلد ہی ’امن کی فاختہ‘ یا ’شکاری کتے‘ میں سے کسی ایک کا انتخاب کرنا پڑے گا، یعنی وہ کون سا روپ اپناتا ہے اسے جلد ہی اس کا فیصلہ کرنا ہو گا۔


وسعت اللہ خان کا کالم: ہم طوطا فال نکالنے والی ریاست بن چکے ہیں؟

جب حالات بے قابو ہو جائیں اور بظاہر کوئی بھی انھیں سدھارنے کے قابل نہ رہے تو خود کو تسلی دینے اور نااہلی چھپانے کے لیے یا تو ’شان دار ماضی‘ کی داستانیں کام آتی ہیں یا پھر اردگرد کی ہم سے بھی گئی گذری مثالیں۔ جب 1990 کے عشرے میں کراچی میں  اوسطاً 50 لاشیں روزانہ مل رہی تھیں تو ابتری پر قابو پانے والے ذمہ دار یہ کہہ کے حوصلہ بڑھاتے تھے کہ مانا کراچی میں حالات اچھے نہیں مگر یہ بھی تو دیکھیے کہ کولمبیا کے دارلحکومت بوگوٹا میں روزانہ کراچی سے دوگنی لاشیں گرتی ہیں اور سٹریٹ کرائمز کی وبا پر شور مچانے والے ذرا نیویارک اور جوہانسبرگ کی پولیس سے پوچھیں کہ وہاں سٹریٹ کرائمز کا کیا بھاؤ چل رہا ہے۔ ان کے مقابلے میں کراچی اب بھی جنت ہے میاں جنت۔ یا 30 برس پہلے تک اس  پر سینہ پھلایا جاتا تھا کہ بھائی ہم معاشی طور پر کمتر سہی پر انڈیا سے تو اچھے ہیں جہاں کے سب سے بڑے شہر ممبئی میں لاکھوں لوگ فٹ پاتھ پر رہتے ہیں۔ اب کسی محبِ وطن کے منہ سے یہ مثال سنے عرصہ ہو گیا۔ اور یہ جو تم میڈیا والے آسمان سر پہ اٹھا رہے ہو کہ افراطِ زر 45 فیصد سے بھی اوپر چلا گیا ہے اور عام آدمی کی کمر ٹوٹ گئی ہے اور ڈالر نے روپے کا بلادکار کردیا ہے، تمہیں کچھ پتہ بھی ہے کہ دنیا میں کیا ہو رہا ہے۔ بھائی صاحب وینزویلا میں افراطِ زر کی شرح 1200 فیصد، سوڈان میں 350 فیصد، لبنان میں 201 فیصد اور ارجنٹینا میں 104 فیصد ہے۔ تو کیا ان ملکوں میں لوگ زندہ نہیں یا یہ ملک دنیا کے نقشے سے غائب ہو گئے۔  معلوم ہے آج پاکستانی پاسپورٹ 198 ممالک کی فہرست میں 194 نمبر پر ہے۔ مگر ہم پھر بھی یمن، صومالیہ، عراق اور شام سے اس معاملے میں بہتر ہیں۔ 40 سال پہلے ہمارا پاسپورٹ ٹاپ 20 میں تھا۔ ایک دن یہ پاسپورٹ اوپر والے کے حکم سے ٹاپ 10 میں نظر آئے گا۔ اب تو لگتا ہے کہ ہم بحیثیت ریاست اس فٹ پاتھی ماہر دست شناس کی طرح ہو گئے ہیں جو طوطا فال نکال کے ہر کسی کا نصیب بتا اور بنا سکتا ہے سوائے اپنی قسمت کے۔ حالات کی درستی کا سفر خود احتسابی سے شروع ہوتا ہے۔ لیکن جب میں عقلِ کل ہوں اور کسی سے کچھ سیکھنے اور پھر اس سیکھ کو خود پر لاگو کرنے پر بھی آمادہ نہ ہوں اور بحرانی بیل کے سینگ سامنے سے پکڑنے کی نیت بھی نہ ہو تو ساری افلاطونی آزمائش کے ترازو میں برف کے باٹ رکھ کے باتوں کے خربوزے تولنے میں صرف ہو جاتی ہے۔


Summary: آئی ایم ایف کی نئی شرط، روپے کی قدر میں کمی یا عالمی منڈی میں تیل کی قیمتوں میں اضافہ، پٹرول کی قیمت میں حالیہ اضافے کی وجہ کیا ہے؟  یہ سجھنے کے لیے بی بی سی نے ماہرینِ معاشیات سے بات کی ہے۔

آئی ایم ایف کی شرط، روپے کی قدر یا عالمی منڈی: پیٹرول کی قیمت میں اضافے کی وجہ کیا ہے؟

واضح رہے کہ حالیہ اضافے کے ساتھ پیٹرول کی نئی قیمت 282 روپے فی لیٹر تک جا پہنچی ہے جو ملکی تاریخ میں پیٹرول کی سب سے زیادہ قیمت ہے۔ حکومت نے اس دوران پانچ مرتبہ قیمتوں میں کمی بھی کی جو مجموعی طور پر 49.18 روپے ہے۔ یعنی پی ڈی ایم حکومت نے اپنی حکومت کے ایک سال کے دوران پیٹرول کی قیمت میں کل 132.14 روپے کا اضافہ کیا ہے۔ ایک صارف نے حالیہ قیمتوں پر ردِعمل دیتے ہوئے لکھا کہ آئی ایم ایف سے قرض لینے کے لیے ملک کو تباہی کے کنارے لا کھڑا کیا گیا ہے۔ پیٹرول کی قیمتوں میں اضافے پر ردِعمل دیتے ہوئے ان کا کہنا تھا کہ ’جب عالمی منڈی میں تیل کی قیمت بلند ترین سطح پر تھی، تب پاکستان میں پیٹرول پمپوں پر قیمت صرف 145 اور 150 روپے لیٹر تھی۔ اب عالمی منڈی میں قیمت اُس بلند سطح سے کافی کم ہے لیکن پاکستان میں قیمت 282 روپے تک جا پہنچی ہے۔‘ انھوں نے حکومت پر تنقید کرتے ہوئے مزید کہا کہ ’اس کی وجہ پی ڈی ایم کی تباہ کن حکمرانی ہے۔ پاکستانی روپیہ صرف ایک سال میں ڈالر کے مقابلے میں 100 روپے اپنی قدر کھو بیٹھا ہے۔ اب عالمی منڈی کا سستا تیل بھی ہمیں مہنگا پڑتا ہے۔‘ آئی ایم ایف کی نئی شرط، روپے کی قدر میں کمی یا عالمی منڈی میں تیل کی قیمتوں میں اضافہ، پیٹرول کی قیمت میں حالیہ اضافے کی وجہ کیا ہے؟  یہ سجھنے کے لیے بی بی سی نے ماہرینِ معاشیات سے بات کی ہے۔ معاشی امور پر نظر رکھنے والے صحافی شہباز رانا نے بی بی سی سے بات کرتے ہوئے اس تاثر کو رد کیا کہ حالیہ اضافہ آئی ایم ایف سے معاہدے کی کسی شرط کا حصہ ہے۔  ان کا کہنا ہے کہ ’یہ مطالبہ آج کل نہیں کیا گیا بلکہ یہ کافی پرانی بات ہے۔ آئی ایم ایف کا یہی موقف ہے کہ کنزیومر گڈز (روزمرہ اشیائے ضرورت) کو آپ ان کی قیمتِ خرید سے نیچے فروخت نہیں کر سکتے اور پیٹرول کے اس اضافے میں آئی ایم ایف کی کوئی نئی شرط شامل نہیں ہے۔‘  اس بارے میں شہباز رانا کا کہنا ہے کہ ’اس کا انحصار اس تاریخ  (مثلاً حکم مئی) کو عالمی منڈی میں پٹورل کی قیمتوں، پاکستانی روپے کی قیمت اور حکومت ایکسچینج ریٹ کا کتنا اثر صارفین تک منتقل کرنے کا ارادہ رکھتی ہے، اس تینوں عوال پر منحصر ہے۔ 15 دن پہلے کچھ نہیں کہا جا سکتا، نئی قیمت 301 روپے یا اس سے ّزیادہ یا کم بھی ہو سکتی ہے۔‘


Summary: جوتوں کا ایک جوڑا، جو کبھی باسکٹ بال کے کھلاڑی مائیکل جارڈن پہنا کرتے تھے، ایک بولی میں دو عشاریہ دو ملین امریکی ڈالر یعنی 63 کروڑ روپے سے زیادہ قیمت پر فروخت ہوا ہے اور اس اعتبار سے دنیا کا سب سے مہنگا جوتوں کا جوڑا بن گیا ہے۔

مائیکل جارڈن: دنیا کا سب سے مہنگا جوتوں کا جوڑا 63 کروڑ روپے میں نیلام

جوتوں کا ایک جوڑا، جو کبھی باسکٹ بال کے کھلاڑی مائیکل جارڈن پہنا کرتے تھے، ایک بولی میں 2.2 ملین امریکی ڈالر یعنی 63 کروڑ روپے سے زیادہ قیمت پر فروخت ہوا ہے اور اس اعتبار سے دنیا کا سب سے مہنگا جوتوں کا جوڑا بن گیا ہے۔ واضح رہے کہ ان جوتوں پر مائیکل جارڈن کے دستخط بھی موجود ہیں اور بولی لگانے والی کمپنی سوتھبیز کا خیال تھا کہ اس کی فروخت سے دو سے چار ملین ڈالر تک حاصل ہوں گے۔ واضح رہے کہ جوتوں کا یہ جوڑا مائیکل جارڈن کی ملکیت میں رہنے والی پہلی چیز نہیں جس کی اتنی زیادہ بولی لگی ہو۔  اس سے قبل 2022 میں ان کی ایک جرسی، جو انھوں نے 1998 کے این بی اے فائنلز میں زیب تن کی تھی، 10.1 ملین ڈالر کی فروخت ہوئی تھی۔ تازہ ترین بولی نے مائیکل جارڈن کو کھیلوں کے یادگاری سامان کی بولی کے حساب سے سب سے زیادہ اہم بنا دیا ہے۔  سوتھبیز کے براہم واچر نے اس بولی کے بعد کہا کہ ’یہ ریکارڈ توڑ نتیجہ ثابت کرتا ہے کہ مائیکل جارڈن کے زیر استعمال رہنے والی چیزوں کی کتنی مانگ ہے جو تمام توقعات سے زیادہ بہتر نتائج دیتے ہیں۔‘ اس سے قبل مائیکل جارڈن کے ہی جوتوں کا ایک اور جوڑا 2021 میں تقریبا ڈیڑھ ملین ڈالر کا فروخت ہوا تھا۔  منگل کے دن مائیکل جارڈن کا جو جوڑا فروخت ہوا اس کا نام ایئر جارڈن تھرٹینز ہے اور یہ جوتے انھوں نے شکاگو بلز کی ٹیم کے ساتھ 1997-1998 میں اپنی آخری چیمپیئن شپ کے دوران پہنے تھے۔ شکاگو بلز نے بعد میں یہ چیمپیئن شپ جیت لی تھی اور مائیکل جارڈن کی شکاگو بلز کے ساتھ اس آخری سیریز پر 2020 میں ’لاسٹ ڈانس‘ کے عنوان سے ایک دستاویزی سیریز بھی بنی تھی۔ مائیکل جارڈن کے لیے یہ چھٹی این بی اے چیمپیئن شپ فتح تھی اور ایسا پانچویں بار ہوا کہ ان کو این بی اے کا موسٹ ویلیوایبل پلیئر قرار دیا گیا۔ سوتھبیز آکشن ہاؤس نے بتایا ہے کہ جوتوں کا یہ جوڑا جو اب دنیا کا سب سے مہنگا جوڑا بن چکا ہے، مائیکل جارڈن نے دوسری گیم میں فتح کے بعد ایک بال بوائے کو بطور شکریہ دے دیا تھا جس نے ان کی کھوئی ہوئی ایک جرسی تلاش کر کے دی تھی۔ یاد رہے کہ مائیکل جارڈن کے نام سے شناخت پانے والا ایئر جارڈن جوتا انھوں نے پہلی بار 1984 میں پہنا تھا اور اس سے اگلے سال یہ جوتا عام صارفین کے لیے بھی مارکیٹ میں دستیاب ہوا۔ اب تک ایئر جارڈن جوتے کے 30 سے زیادہ ماڈل تیار کیے جا چکے ہیں۔ دنیا کے عظیم کھلاڑیوں میں شمار کیے جانے والے مائیکل جارڈن نے چھ بار این بی اے فائنلز چیمپیئن شپ، دو بار اولمپک گولڈ میڈل اور متعدد دیگر ایوارڈ جیت رکھے ہیں۔


Summary: گوجرانوالہ، سیالکوٹ، گجرات اور وزیرِ آباد سمیت کئی شہروں کے سینکڑوں باسی اپنی بیشتر جمع پونجی لٹا چکے ہیں۔ یہ سب گذشتہ کئی ماہ سے ایک ایسی موبائل ایپلیکیشن میں پیسے لگا رہے تھے جسے کرپٹوکرنسی انٹیلیجنٹ ڈیٹا اینالٹکس کارپوریشن آئی ڈی اے کہا جاتا تھا۔

آئی ڈی اے: وہ ایپ جس کے ذریعے سینکڑوں پاکستانی اپنی ساری جمع پونجی سے ہاتھ دھو بیٹھے

یہ گروپ آئی ڈی اے نامی ایپ استعمال کرنے والے صارفین پر مبنی تھا اور یہ وائس نوٹس اس گروپ کو چلانے والے سینیئر مینیجرز کی جانب سے ’ایپ میں تکنیکی خرابی‘ کے سبب بھیجے جا رہے تھے۔ علیشبہ اس ایپ کے ذریعے تین مرتبہ رقم نکلوا بھی چکی تھیں لیکن حالیہ دنوں میں ایپ میں ایک منافع بخش سکیم لانچ ہونے پر انھوں نے سب کچھ داؤ پر لگا دیا اور اب ان کے مطابق ’جتنے لگائے تھے اس سے زیادہ نکل گئے۔‘ گوجرانوالہ، سیالکوٹ، گجرات اور وزیرِ آباد سمیت کئی شہروں کے سینکڑوں باسیوں کی صورتحال علیشبہ جیسی ہے۔  یہ تمام افراد گذشتہ کئی ماہ سے ایک ایسی موبائل ایپلیکیشن میں پیسے لگا رہے تھے جسے کرپٹو کرنسی انٹیلیجنٹ ڈیٹا اینالٹکس کارپوریشن آئی ڈی اے کہا جاتا تھا۔ کرپٹوکرنسی اور ٹریڈنگ سے منسلک کئی ایپس اور ویب سائٹس ایسی ہیں جن کا استعمال پاکستان میں ممنوع ہونے کے باوجود بھی کیا جا رہا لیکن اس ایپ میں ایسی کیا خاص بات تھی کہ اس نے سینکڑوں افراد کی دن دیہاڑے جیب کاٹ لی۔ اس ایپ کو ڈاؤن لوڈ کرنے کے لیے چند ماہ پہلے تک ایک لنک دیا جاتا تھا جہاں سے اس کی اے پی کے کی فائل ڈاؤن لوڈ کی جاتی تھی تاہم مارچ کے مہینے میں یہ ایپ گوگل پلے سٹور پر بھی دستیاب تھی۔  سمیر اس کی تفصیل بتاتے ہوئے کہتے ہیں کہ ’شروعات میں اگر آپ 130 ڈالر جمع کرواتے تھے تو ایپ کی طرف سے آپ کو 15 ڈالر کا انعام ملتا تھا۔ یہ رقم آپ بائنانس کے ذریعے آئی ڈے اے میں منتقل کرتے تھے۔‘ گوجرانوالہ میں آج سے کئی برس قبل ’ڈبل شاہ‘ کا فراڈ مشہور ہوا تھا جو لوگوں کے پیسے ڈبل کرنے کا وعدہ کرنے کے کچھ عرصے بعد ساری رقم لے اڑا تھا۔ پنجاب کے اکثر شہروں میں جائے نماز میں پیسے اور سونا رکھ کر ڈبل کرنے کا دعویٰ کرنے والے گروہ بھی خاصے مشہور رہے ہیں۔  علیشبہ اور سمیر سمیت جتنے بھی متاثرہ افراد سے بی بی سی نے بات کی ان میں ایک قدر مشترک تھی، وہ یہ کہ یہ سب تعلیم یافتہ نوجوان ہیں تاہم ان سب میں ایک دلچسپ بات یہ بھی نظر آئی کہ ان سب کو اس ایپ میں رقم جمع کروانے کا طریقہ کار زبانی یاد تھا۔  یہ مثال ہمیں آئی ڈے اے فراڈ میں بھی نظر آتی ہے۔ آئی ڈی اے یوٹیوب چینل اور سوشل میڈیا پر ایک ایسی ویڈیو موجود ہے جس میں پاکستانی نوجوان آئی ڈی اے ایپ کی تعریف کرتے نظر آتے ہیں اور بتاتے ہیں کہ ’اس نے ان کی زندگی کیسے بدلی۔‘ علیشبہ ایسی ایپس پر فوری طور پر پابندی عائد کرنے کا مطالبہ کرتی ہیں کیونکہ ’ہمارے تو جتنے پیسے لگے وہ لگے لیکن کئی ایسے افراد بھی ہیں جنھوں نے ساری جمع پونجی اس میں لگا دی۔‘


Summary: اتحادی حکومت کا ایک سال مکمل ہونے پر ہم نے اس بات کا جائزہ لینے کی کوشش کی ہے کہ کیا ملک کی موجودہ معاشی صورتحال کی وجہ اتحادی حکومت کے ایسے فیصلے ہیں جن میں معاشی پہلوؤں کی بجائے سیاسی مفادات کو ملحوظ خاطر رکھا گیا تھا۔

’سیاسی مفادات‘ پر مبنی فیصلے یا ناقص حکمت عملی: پاکستانی معیشت اس نہج تک کیسے پہنچی؟

آج سے لگ بھگ ایک سال قبل عمران خان کی سربراہی میں پاکستان تحریک انصاف کی حکومت ایک کامیاب عدم اعتماد کی تحریک کے نتیجے میں ختم ہوئی تو پاکستان مسلم لیگ نواز اور پاکستان پیپلز پارٹی کی قیادت میں سیاسی جماعتوں پر مشتمل پی ڈی ایم اتحاد نے اس تحریک کو لانے کی پس پردہ بڑی وجوہات میں ملک میں مہنگائی اور عام آدمیوں پر اس کے اثرات کو قرار دیا تھا۔ اتحادی حکومت کے ایک سال کے دورِ حکومت میں مختلف معاشی اشاریوں میں تنزلی دیکھی گئی جن میں روپے کی قدر میں زبردست کمی، ڈیزل و پیٹرول کی قیمتوں اور شرح سود کا ملکی تاریخ میں بلند ترین سطح پر پہنچنا، درآمدات پر پابندی اور ایل سیز نہ کھلنے کی وجہ سے اقتصادی شعبے کو بڑے نقصانات شامل ہیں۔ اس صورتحال کے باعث بہت سے حلقوں کی جانب سے اب یہ سوال پوچھا جا رہا ہے کہ آیا تحریک انصاف کے خاتمے کے وقت ملکی معیشت واقعی اس نہج تک پہنچ چکی تھی کہ اس پر قابو پانا ایک سال کے قلیل عرصے میں ممکن نہیں تھا یا آیا موجودہ حکومت ’سیاسی مفادات‘ پر مبنی اس نوعیت کے فیصلے کیے جو مزید خرابی کا باعث بنے؟ ہم نے اس بات کا جائزہ لینے کی کوشش کی ہے کہ کیا ملک کی موجودہ معاشی صورتحال کی وجہ اتحادی حکومت کے ایسے فیصلے ہیں جن میں معاشی پہلوؤں کی بجائے مبینہ ’سیاسی مفادات‘ کو ملحوظ خاطر رکھا گیا تھا؟ ملکی معیشت اور عوام کو گذشتہ ایک سال کے دوران بدترین معاشی صورتحال نے کیسے متاثر کیا، آئیے جانتے ہیں کہ  اس پر ماہرین کی کیا رائے ہے۔  اس بارے میں بات کرتے ہوئے مزمل اسلم کا کہنا ہے کہ موجود حکومت کی سابقہ معاشی ٹیم نے آئی ایم ایف سے مذاکرات تو کیے لیکن سیاسی مجبوریوں کے باعث ان اقدامات پر عملدرآمد نہیں کیا اور دو ماہ  تک پیٹرول کی قیمت بڑھانے کا فیصلہ نہ کر پانا بھی ایک غلطی تھی۔  جب مزمل اسلم سے پی ٹی آئی دورِ حکومت کے اواخر میں آئی ایم ایف پروگرام سے انحراف کرتے ہوئے پیٹرول کی قیمتوں کو برقرار رکھنے اور اس کے باعث معیشت پر بڑھتے دباؤ کے بارے میں پوچھا گیا تو ان کا کہنا تھا کہ ’جب ہم نے گذشتہ برس دس روپے پیٹرول کی قیمت کم کی اس وقت ہماری معیشت ٹیکس ہدف سے چھ فیصد زیادہ تھی۔  ملک میں مہنگائی کے حوالے سے بات کرتے ہوئے سیاسی مبصر ندیم ملک کا کہنا تھا کہ اگر تین سال میں پاکستان کو 75 ارب ڈالرز کی ضرورت ہے۔ اس میں روپے پر دباؤ پر آئے گا اور مہنگائی میں اضافہ ہو سکتا ہے۔ ندیم ملک کا کہنا ہے کہ ملک میں رواں ماہ کے دوران تقریباً 50 فیصد تک شرح مہنگائی کسی بھی سیاسی حکومت کے لیے سازگار نہیں ہے۔ ان کا کہنا ہے کہ حکومت کسی طرح سے بجلی اور پیٹرول کی سپلائی کو ممکن بنائے ہوئے ہیں ورنہ یہاں بھی صورتحال سری لنکا سے مختلف نہ ہوتی۔


Summary: ہماری حکمران اشرافیہ نے عوام کو بھوک اور بے عزتی کے ایسے شکنجے میں پھنسایا ہے کہ ہر کوئی اپنا انا کو ایک طرف رکھ کر آٹے کی تلاش میں نکل پڑا ہے۔

آٹا مہنگا خودی سستی: محمد حنیف کا کالم

بچپن سے ایک جھوٹ اتنی مرتبہ سنا ہے کہ اس پر یقین سا آ چلا تھا۔ وہ یہ کہ پاکستان میں رات کو کوئی بھوکا نہیں سوتا۔ زمین زرخیز ہے لوگ ایک دوسرے کے اتنا قریب رہتے ہیں کہ جو دال دلیہ ہو وہ آپس میں بانٹ لیتے ہیں۔  ایک بزرگ نے ایک دفعہ یہ بھی سمجھایا تھا کہ غریب اور جاہل عوام نے شاید کبھی علامہ اقبال کا نام بھی نہ سنا ہو لیکن خودی کا فلسفہ گھول کر پیا ہوا ہے۔ اس لیے کوئی رات کو بھوکا سوئے گا بھی تو وہ کسی وہ بتائے گا نہیں۔ اگلی صبح اٹھ کر پھر رزق کی تلاش میں نکل جائے گا۔ تو یہ ملک ہمارے امرا کی سخاوت پر نہیں چل رہا بلکہ غربا کی انا پر چل رہا ہے۔  اقتصادی امور کے ایک ماہر سے ایک دفعہ پوچھا تھا کہ جب سے ہوش سنبھالا ہے تو ملک میں صرف ایک کے بعد ایک اقتصادی بحران کا ہی سنا ہے۔ تو اس ملک کی معیشت کا پہیہ کیسے چلتا ہے۔ اس نے بڑے استادوں کی طرح سمجھایا کہ گندم پر، جب گندم کی فصل ہو اور اچھی ہو اور جب اس کی کٹائی کا موسم آتا ہے تو ملک کی زمینی معیشت ایک انگڑائی لے کر آباد ہوتی ہے۔  گندم کی کٹائی اور اس کے بعد اس میں سے دانہ نکالنے کی کارروائی میں ایک ایک دانہ کسی کی جھولی میں اکٹھا ہوتا تھا۔ چند ہی ہفتوں میں لوگ کئی مہینوں کی روٹی کا بندوبست کر لیتے تھے۔ گاؤں میں جو روایتی پیشے تھے ان کے کاریگروں کو بھی سال کے دانے پہنچ جاتے تھے۔ اب باقی سارا سال زندگی کی سو پریشانیاں ہوں، روٹی کی پریشانی نہیں رہتی تھی۔ اس طرح کے مناظر دیکھ کر کھاد بیچنے والوں کے وہ اشتہار جس میں وہ دعویٰ کرتے تھے کہ ہماری مٹی سونا اگلتی ہے کوئی زیادہ مبالغہ آمیز نہیں لگتے تھے۔  معاشی ماہرین کئی مسلمہ توجہیات دیتے ہیں کہ یوکرین کی جنگ ہے، ہمارے پیٹ بھرے بابوؤں کی منصوبہ بندی میں نالائقی ہے، زرعی زمینوں پر بنتی ہاؤسنگ سوسائٹیاں ہیں، ہمارے کسانوں کی بد بختی ہے کہ وہ جدید زراعت کی طرف نہیں آئے۔۔۔ لیکن ساتھ ساتھ ہمارے حکمران اشرافیہ اور ان کے ساتھی سیٹھ بھائیوں کے دل بھی بہت کٹھور ہو گئے ہیں۔  ایک پرانے ڈرائیور بھائی سے ملاقات ہوئی کہنے لگا ’لینڈ کروزر چلاتا ہے لیکن سیٹھ جو حاجی صاحب بھی ہیں انھوں نے اپنے باورچی کو حکم دے رکھا ہے کہ یہ ڈرائیور دو کے بعد تیسری روٹی مانگے تو کہے تندور سے خود اپنی خرید لائے۔ بھوک بھی نہیں مٹتی اور بے عزتی بھی محسوس ہوتی ہے۔ لیکن اگر نوکری چھوڑ دوں گا تو ان حالات میں نوکری کون دے گا؟‘  ہماری حکمران اشرافیہ نے عوام کو بھوک اور بے عزتی کے ایسے شکنجے میں پھنسایا ہے کہ ہر کوئی اپنی انا کو ایک طرف رکھ کر آٹے کی تلاش میں نکل پڑا ہے۔


Summary: ایکسچینج کمپنیز ایسوسی ایشن کے صدر ملک بوستان کی طرف سے حکومت کو دو سال کے لیے 24 بلین ڈالرز اکٹھا کر کے دینے کی پیشکش کیا واقعی قابل عمل ہے اور یہ رقم کیسے اکٹھی کی جائے گی۔ کیا حکومت اس تجویز کو مانے گی؟

کیا ایکسچینج کمپنیاں حکومت کو آئی ایم ایف سے زیادہ قرض دے سکتی ہیں؟

ایسے میں پاکستان ایکسچینج کمپنیز ایسوسی ایشن کے صدر ملک بوستان نے حکومت کو دو سال کی مدت کے دوران 24 بلین ڈالرز تک کا قرض دینے کی پیشکش کی ہے۔  سینیٹ کی قائمہ کمیٹی برائے خزانہ میں ایکسچینج کمپنیزایسوسی ایشن کے صدر ملک بوستان کا کہنا تھا کہ ’ہم نے چھ ماہ قبل حکومت کو یہ پیشکش کی تھی کہ ملک کے وسیع مفاد میں ہم انھیں 24 سے 25 بلین ڈالرز دو سال کے لیے اکٹھا کر دیتے ہیں۔‘ کیا واقعی ان کی یہ پیشکش پرعمل ممکن ہے، اور اگر ایسا ہے تو حکومت پاکستان ایکسچینج کمپنیز ایسوسی ایشن کی پیشکش کے بجائے آئی ایم ایف کی شرائط کیوں مان رہی ہے؟ اور ملک بوستان اس رقم کا بندوبست کیسے کریں گے؟ ملک بوستان کا کہنا ہے کہ ’انھوں نے ہم سے مدد مانگی تو ہم نے دنیا بھر میں موجود سمندر پار پاکستانیوں کو متحرک کیا اور اس وقت دو سال میں دس بلین ڈالر سویپ ارینجمنٹ کے تحت حکومت کو لے کر دیے۔ تب ڈالر کا ریٹ بھی کم  ہوا۔ اب بھی ہم یہی کرنا چاہتے ہیں۔‘ اس منصوبے پر کیسے عمل ہو گا اور رقم کی واپسی کا ’طریقہ کیا ہو گا اس بارے میں بتاتے ہوئے ان کا کہنا تھا کہ ’ہم اورسیز پاکستانیوں جن کے پاس بینک میں ڈالرز پڑے ہیں انھیں ہم دو طرح کی پیشکش کرتے ہیں کہ وہ ہمیں یہ ڈالر بیچ دیں یا پھر ہمیں دو سال کے لیے ادھار دے دیں۔ دو سال بعد ہم واپس کر دیں گے۔ دو سال بعد ہم انھیں ان کے ڈالر اور اس کی قیمت میں آنے والا فرق بھی ادا کر دیتے ہیں۔ اور یہ معاملات بلا سُود ہوتے ہیں۔‘ ظفر پراچہ سینیٹ کی قائمہ کمیٹی برائے خزانہ کے اجلاس میں شریک تھے۔ انھوں نے اجلاس میں ملک بوستان کی جانب سے کی گئی پیشکش پر بتایا کہ’کچھ تجاویز کے ساتھ ہم زرمبادلہ اور ترسیلات زر کی شرح تو بڑھا سکتے ہیں۔ ابھی سالانہ چھ بلین ڈالرز ترسیلات زر ایکسچینج کمپنیوں کے ذریعے آ رہے ہیں۔ یہ پیسہ عوام سے لے کر عوام کو دیتے ہیں۔‘ ان کا مزید کہنا تھا ’اب ملک میں غیر ملکی زرمبادلہ بڑھانے کے لیے کچھ تجاویز پر عمل ہو سکتا ہے۔ چھ سے 12 بلین بن سکتے ہیں۔ لیکن سویپ کرنا یعنی آج 285 کے ریٹ پر ڈالر لیں اور دو سال بعد کے ریٹ پر واپس کر دیں اور فرق ادا کریں۔ اب یہ فرق حکومت کہاں سے دے گی۔‘  دوسری جانب قومی اسمبلی کی قائمہ کمیٹی برائے خزانہ کے چیئرمین قیصر شیخ نے بی بی سی کو بتایا کہ سینٹ کی کمیٹی کے بعد اب یہ بریفنگ رواں ہفتے قومی اسمبلی کی کمیٹی میں بھی لی جائے گی جس میں اس تجویز کے قابل عمل ہونے سے متعلق غور کیا جائے گا جہاں وزارت خزانہ، ایف بی ار اور دیگر متعلقہ حکام  موجود ہوں گے۔


سیاست دان، اسٹیبلشمنٹ یا عدلیہ: پاکستان کے موجودہ بحران کا ذمہ دار کون ہے؟

’سیاست کے بحران نے عوام کا بیڑا غرق کر دیا ہے‘۔۔۔ یہ الفاظ کسی دیہاڑی دار، مزدور پیشہ ایسے شخص کے نہیں جن کے لیے اب دو وقت کا کھانا مشکل ہو گیا ہے، یہ الفاظ پشاور کی بڑی کاروباری شخصیت ایوب زکوڑی کے ہیں جو زکوڑی گروپ آف کمپنیز کے مالک ہیں۔  یہ حقیقت ہے کہ پاکستان کے موجودہ معاشی حالات نے ہر طبقے کو متاثر کرنا شروع کر دیا ہے، اور یہ تمام طبقات ان حالات کا ذمہ دار ملک کے موجودہ سیاسی بحران کو ٹھہراتے ہیں۔  لیکن کیا سیاستدان بھی یہ مانتے ہیں کہ اس افراتفری کے ذمہ دار وہ خود ہیں؟ یا اسٹیبلشمنٹ خود کو اس کا ذمہ ٹھہراتی ہے؟  خیال رہے کہ پاکستان میں موجودہ سیاسی بحران کا آغاز اس وقت ہوا جب گذشتہ برس عمران خان کو پارلیمان میں تحریک عدم اعتماد کا سامنا کرنا پڑا اور ان کی حکومت کا خاتمہ ہوا۔ معاشی حالات کی بات کریں تو ڈالر کی قیمت بڑھ کر تین سو روپے کے قریب ہو گئی ہے جبکہ ملک میں مہنگائی کی شرح میں ریکارڈ اضافہ ہوا۔ مارچ 2023 میں مہنگائی کی شرح 46 فیصد تک پہنچ چکی ہے۔  بلاول بھٹو زرداری نے حال ہی میں قومی اسمبلی کے فلور پر کھل کر اسٹیبلشمنٹ کو تنقید کا نشانہ بنایا اور کہا کہ اسٹیبلشمنٹ کے کردار کی سزا سیاستدانوں اور ملک کو بھگتنا پڑتی ہے۔ کچھ یہی بات رکن قومی اسمبلی علی وزیر نے بھی بی بی سی سے کی۔  علی وزیر سمجھتے ہیں کہ ملک کو موجودہ بحران سے نکالنے کا حل بھی سیکیورٹی اسٹیبلشمنٹ کو سیاست سے دور کرنے میں ہی ہے۔  بی بی سی نے ملک کے وزیر دفاع اور مسلم لیگ نواز کے سینیئر رکن خواجہ آصف سے یہی سوال پوچھا کہ کیا ان کی حکومت موجودہ حالات کا ذمہ دار خود کو سمجھتی ہے تو ان کا جواب تھا کہ ایسا ہرگز نہیں ہے، ’کیا آپ عمران خان کو اس سب سے بری الذمہ کرنے کی کوشش کر رہے ہیں جو وہ کر گئے ہیں؟‘ ان سے جب یہ پوچھا گیا کہ حکومت اپنے رویے میں لچک کیوں نہیں دکھا رہی تو خواجہ آصف نے کہا کہ ایسی کوشش کئی بار کی گئی ہے: ’ہم نے بہت کوشش کی ہے کہ بات چیت کی جائے مگر عمران خان کو یہ سمجھ نہیں آتا۔ وہ خود کو سب کچھ سمجھنے والے انسان ہیں۔‘ لیکن پاکستان تحریک انصاف کے سینیٹر بیرسٹر ظفر ملک اپنی پارٹی اور چیئرمین عمران خان کے موقف پر قائم ہیں اور کہتے ہیں کہ ملک کو مسائل سے نکالنے کا حل ایک ہی ہے: ’حکومت اعلان کرے کہ الیکشن کب ہوں گے۔ صرف اسی صورت میں قوم کو ریلیف ملے گا، آئی ایم ایف آئے گا اور پاکستان کے دوست ممالک مطمئن ہوں گے۔‘


انڈیا کے ’بگ فائیو‘: اڈانی، امبانی اور ٹاٹا جیسے ’کاروباری خاندانوں کا غلبہ‘ جو انڈین معیشت کو متاثر کر رہا ہے

آچاریہ، جو نیویارک یونیورسٹی میں معاشیات کے پروفیسر ہیں، کا کہنا ہے کہ صنعتی ارتکاز (ایک ایسی صورت حال جس میں چند کمپنیاں کسی ملک کی کل پیداوار پر غلبہ رکھتی ہیں) میں 1991 میں لبرلائزیشن اپنانے کے بعد کمی آئی ہے لیکن 2015 کے بعد دوبارہ عروج کا مرحلہ شروع ہوا۔ وائرل اچاریہ کے مطابق یہ رجحانات تشویشناک ہیں جو کرونی کیپٹلزم (ایک ایسی صورتحال جس میں کاروبار کو سیاسی رابطوں کے ذریعے محفوظ بنایا جاتا ہے) کی علامت ہیں۔ ان کے مطابق ایسے حالات میں کارپوریٹ کمپنیوں کے گروپوں میں غیر قانونی لین دین ہوتا ہے اور جو کمپنیاں حکومت یا سیاسی قیادت کے قریب تر ہوتی ہیں وہ بینکوں سے زیادہ سے زیادہ قرضہ حاصل کرتی ہیں۔ آئی ایم ایف کے سابق افسر جوش فیلڈمین نے بی بی سی سے اس معاملے پر بات چیت میں کہا کہ ایسی ’قومی چیمپئن کمپنیاں آسانی سے اوور لیوریج ہو جاتی ہیں اور پھر ڈوب جاتی ہیں۔‘ اولیگارکی ایک ایسی صورت حال ہوتی ہے جب چند لوگ اپنی بے پناہ دولت یا کاروباری مفادات کے ذریعے سیاسی طاقت حاصل کرتے ہیں اور پالیسیوں پر اثر انداز ہونا شروع کر دیتے ہیں۔ دوسری طرف، انڈیا اپنی گھریلو صنعتوں اور بڑے کاروباری گروپوں کو عالمی مسابقت سے بچانے کے لیے زیادہ سے زیادہ تحفظ پسند پالیسیاں اپنا رہا ہے۔ اور یہ سب انڈیا کی ان کوششوں کو متاثر کر رہا ہے جس کے تحت ملک کو دنیا کی اگلی فیکٹری بنانا مقصود ہے۔ آچاریہ کا کہنا ہے کہ صنعتی ارتکاز کا گھریلو معیشت پر اثر پڑ سکتا ہے۔ مارکیٹ میں بگ فائیو کی بڑھتی ہوئی طاقت مسلسل بڑھتی ہوئی بنیادی افراط زر کی شرح کو بلند رکھ سکتی ہے۔ ان کا کہنا ہے کہ ان کمپنیوں کے پاس قیمتوں کا تعین کرنے کی بے مثال طاقت ہے اور وہ اس معاملے میں صنعت کی دیگر کمپنیوں کے مقابلے میں برتری کی پوزیشن میں ہیں۔ قیمتوں کا تعین کرنے کی طاقت کا مطلب یہ ہے کہ یہ بڑی کمپنیاں اپنی مصنوعات اور خدمات کی قیمتیں طویل عرصے تک کم رکھ سکتی ہیں۔ اس سے مسابقتی کمپنیوں کے لیے مارکیٹ میں زندہ رہنا مشکل ہو جاتا ہے۔ فیلڈ مین کہتے ہیں کہ ’اگر بگ فائیو کمپنیاں کسی نئے شعبے میں داخل ہوتی ہیں، تو اس میں کوئی شک نہیں کہ وہ بڑی بن سکتی ہیں لیکن اس شعبے میں مقابلہ بھی بڑھ سکتا ہے اور قیمتیں نیچے آ سکتی ہیں۔‘ ان کا کہنا ہے کہ صارفین کی سطح پر وہ شعبے جو بنیادی افراطِ زر کی بنیاد ہوتے ہیں (خوراک اور ایندھن کی قیمتوں کو چھوڑ کر) ان میں ان کمپنیوں کی موجودگی نہیں ہے جیسا کہ تفریح، تعلیم، صحت، گھریلو اشیاء، صارفین کی دیکھ بھال وغیرہ۔


انسٹاگرام اور ٹک ٹاک بینکنگ نظام کے لیے کیسے خطرہ بن رہے ہیں؟

امریکہ کے مرکزی بینک جیروم پاول کے مطابق سلیکون ویلی بینک امریکی کی تاریخ کا تیز ترین بینک ہے۔ ان کے وائس چیئرمین مائیکل بار نے امریکی سینیٹ کو گذشتہ روز بتایا تھا کہ ’سوشل میڈیا پر یہ افواہ اڑی کہ اس بینک کو بھی بحران کا سامنا ہو سکتا ہے اور ایسے افراد جنھوں نے بینک میں انشورنس کے بغیر رقم رکھوائی تھی، انھوں نے فوری طور پر رقم نکلوانے میں ہی عافیت جانی اور ایک دن میں 40 ارب ڈالر بینک سے نکلوا لیا گیا۔‘ بینک آف انگلینڈ کے گورنر اینڈریو بیلے نے اس ہفتے کے شروع میں کہا تھا کہ ’سلیکون ویلی بینک سے جو سبق ہم سیکھ سکتے ہیں وہ یہ ہے کہ سوشل میڈیا کے زمانے میں کتنی تیزی سے لوگ رقوم بینکوں سے نکلوا سکتے ہیں۔ اس کے علاوہ ڈیجیٹل بینکنگ کے دور میں سوشل میڈیا کو کس طرح خسارے کے لیے استعمال کیا جا سکتا ہے۔ یہ 15 سال قبل ناردرن راک کے باہر لگی قطار سے بہت مختلف ہے۔‘ یہ صورتحال دراصل انٹرنیٹ بینکنگ اور سوشل میڈیا کے ملاپ کے باعث پیدا ہوتی ہے، جس کا مطلب یہ ہے کہ ایسے نظام جو بھروسے، اعتماد اور یقین پر بنائے گئے تھے اب انہی کو سب سے زیادہ خطرات لاحق ہیں۔  اس کی ایک وجہ عام ماہرِین پر اعتماد کی کمی اور کرپٹو کرنسی کے حوالے سے مہارت رکھنے والوں پر یقین ہے۔ بٹ کوائن اور کرپٹو کی کامیابی کی ایک وجہ یہ بھی ہے کہ عام بینکنگ پر آن لائن بہت زیادہ تنقید کی جاتی رہی ہے۔ اس وقت ایسے افراد اکثریت میں موجود ہیں جو سنہ 2008 کے مالیاتی بحران کے دوران موجود نہیں تھے۔  اس سب کے دوران جس بات نے چیزوں کو مزید پیچیدہ کیا ہے وہ یہ ہے کہ امریکہ میں بینکوں میں رقوم رکھوانے کی گارنٹی میں کیا شامل ہوتا ہے اور کیا نہیں۔ اس بات کو یوں کہیں تو ٹھیک رہے گا کہ سوشل میڈیا پر بد اعتمادی کی فضا کے باعث بھروسے پر چلنے والے نظام کی کمزوری عیاں ہوئی ہے۔  اس لیے اس بارے میں انتظامی ردِ عمل دینے کی ضرورت پیش آ سکتی ہے۔  شاید یہ ایس وی بی کے خصوصی کیس پر آنے والا ردِ عمل ہے۔ یہ توازن برقرار رکھنے کی کوشش بھی ہو سکتی ہے۔ دیگر نگران ادارے بھی اس حوالے سے ترمیم کرنے کے بارے میں سوچ رہے ہیں۔ اس حوالے سے تنقید بالکل جائز ہے لیکن اس وقت یہ تصور کرنا بھی مشکل ہے کہ کاروبار بینکنگ کی سہولت استعمال کر سکتے ہیں اور ان کے ذریعے تنخواہیں جاری کر سکتے ہیں اور درجنوں بینک اکاؤنٹس کے ذریعے اپنے ڈپازٹ محفوظ رکھ سکتے ہیں۔  اچھی خبر یہ ہے کہ برطانیہ کا ریگولیٹری نظام فی الحال اچھا کام کر رہا ہے تاہم ہم جس طرح بینکوں کے تحفظ کو ناپنے لگے ہیں اس میں رواں ماہ کے ’انسٹا رن‘ کے باعث تبدیلی آ سکتی ہے۔


Summary: پاکستان کے مختلف شہروں میں آٹے کے حصول کے لیے کھڑے افراد کی اموات اور زخمی ہونے کی اطلاعات بھی موصول ہوئی تھیں۔ اکثر جگہوں پر بھگدڑ اور دیواریں گرنے سے خواتین اور بزرگ بری طرح متاثر ہوئے ہیں۔

مفت آٹے کے لیے قطاریں: ’چوتھا روز ہے کہ میں خالی ہاتھ گھر واپس چلی جاتی ہوں‘

اس طرح کی ہزاروں خواتین اس رمضان میں مفت آٹے کے حصول کے لیے صوبے کے مختلف پوانٹس پر سارا دن انتظار کرتی ہیں۔ ہاتھوں میں شناختی کارڈ لیے یہ خواتین امید رکھتی ہیں کہ شاید آج انھیں آٹے کا تھیلہ مفت مل جائے گا۔  مفت آٹا تقسیم کرنے والے مقامات پر آٹے کی لوٹ کے واقعات بھی پیش آ رہے ہیں۔ خیبر پختونخوا کے شہروں پشاور ڈیرہ اسماعیل خان اور اورکزئی میں لوگ آٹے سے لدے ہوئے ٹرکوں سے سے تھیلے زبردستی اٹھا کر لے گئے۔ پاکستان کے دیگر صوبوں سے بھی آٹے کے حصول کے لیے کھڑے افراد کی اموات اور زخمی ہونے کی اطلاعات موصول ہوئی تھیں۔ اکثر جگہوں پر بھگدڑ اور دیواریں گرنے سے خواتین اور بزرگ بری طرح متاثر ہوئے ہیں۔  پشاور میں حیات آباد کے سپورٹس کمپلیکس، ہزار خوانی، اشرف روڈ اور دیگر مقامات پر آٹا پوائنٹس قائم کیے گئے ہیں لیکن اس آٹے کی تقسیم کا کوئی بہتر نظام نہ ہونے کی وجہ سے بد انتظامی کے علاوہ بڑی تعداد میں لوگوں کی عزت نفس مجروح ہو رہی ہے۔  پشاور کی اشرف روڈ پر ایک مقام پر بڑی تعداد میں لوگ جمع تھے۔ یہ لوگ سحری کے بعد یہاں پہنچ گئے تھے ان میں بڑی تعداد میں مردوں کے ساتھ ساتھ خواتین شامل تھیں۔ ایک شخص لوگوں سے شناختی کارڈ جمع کر رہا تھا اور سب لوگ اس پر ایسے چڑھ دوڑے جیسے اسے روند دیں گے۔  گل زمان رکشہ ڈرائیور ہیں۔ ان کے آٹھ بچے ہیں اور گھر میں آٹا نہیں۔ ان کا کہنا تھا کہ حالات انتہائی مشکل ہیں۔ اشرف روڈ پر وہ ان ہزاروں لوگوں کی طرح اس انتظار میں تھے کہ آج شاید انھیں آٹا مل جائے۔  پشاور کے علاقے حیات آباد سپورٹس کملیکس میں ہماری ملاقات ایک ایسے شخص سے بھی ہوئی، جن کو آٹے کے تین تھیلے مل گئے تھے۔ ان کا کہنا تھا کہ انھیں موبائل فون پر میسج آیا تھا کہ فلاں تاریخ کو آٹا لینے کے لیے پہنچ جائیں، اس لیے آج انھیں آٹا مل گیا۔   اس بارے میں خیبر پختونخوا کے صوبائی وزیر خوراک فضل الہی نے بی بی سی کو بتایا کہ بنیادی طور پر یہ آٹا صرف بے نظیر انکم سپورٹ پروگرام میں رجسٹر خاندانوں کے لیے ہے لیکن بڑی تعداد میں اور لوگ آ گئے ہیں، جس وجہ سے مسائل بڑھ گئے ہیں۔ ان کا کہا تھا کہ مفت آٹے کے حصول کے لیے موبائل فون پر میسج آنا ضروری ہے لیکن لوگ میسج نہیں کرتے اور اس کے بغیر ہی آ جاتے ہیں۔ اس سوال کے جواب میں کہ لائنوں میں کھڑی کئی خواتین اور بزرگ موبائل فون اور بی آئی ایس پی کا نمبر تک نہیں جانتے تو انھیں کیسے معلوم ہوگا کہ کسے میسج کرنا ہے، جس پر انھوں نے معذرت کی کہ وہ اس حوالے سے کچھ نہیں کر سکتے۔


Summary: رمضان کے آغاز سے ہی مختلف افراد روزے کی حالت میں پیاس کم لگنے کے ٹوٹکے شیئر کرتے ہیں لیکن کیا واقعی الائچی اور دہی کا استعمال مفید ہے۔ ماہرین سحری و افطاری میں کیا تجویز کرتے ہیں۔

رمضان: سحر و افطار میں الائچی اور دہی کھانے سے کیا واقعی پیاس کم لگتی ہے؟

اسلامی کیلینڈر کے اعتبار سے رمضان کے روزے کبھی سردی میں آتو کبھی گرمی میں آتے ہیں۔ اب چاہے کم دورانیہ والے روزے ہوں یا طویل دورانیے کے ایک سوال اکثر کی زبان پر ہوتا ہے کہ پیاس لگی تو کیا کریں گے؟ ان دنوں پاکستان میں ماہ رمضان مارچ اور اپریل کے موسم میں آیا ہے جب ملک کے اکثرعلاقوں میں موسم قدرے بہتراور معتدل ہے لیکن رمضان شروع ہوتے ہی ہر کوئی پیاس سے بچنے کے اپنے اپنے آزمودہ ٹوٹکے دوست احباب کے ساتھ شیئر کرنا شروع کر دیتا ہے۔  ان میں سرفہرست سحری کے وقت الائچی، پودینہ اور دہی کھانے کے ساتھ ساتھ ڈھیر سارا پانی پینا شامل ہیں۔ ان ٹوٹکوں کے بارے میں کہا جاتا ہےکہ اگر آپ نے سحری میں ان چیزوں کو استعمال کیا تو آپ کا 14 گھنٹے سے زائد دورانیے کا روزہ بنا پیاس کے آرام سے گزر جائے گا۔  لیکن ان تمام مفروضوں میں کتنی صداقت ہے اور کیا واقعے یہ ٹوٹکے روزے میں پیاس کو کم کرنے میں مفید ثابت ہوتے ہیں؟  ہم نے اسی حوالے سے اسلام آباد کے شفا انٹرنیشنل ہسپتال کی ماہر غذائیت زینب غیورسے نہ صرف ان ٹوٹکوں پر تفصیلی بات کی بلکہ یہ بھی جانا کہ اس مہنگائی کے دور میں کم خرچ میں سحر و افطار میں کیا کھانا چاہیے اور کیا پلیٹ سے باہر کر دینا عقلمندی کا تقاضا ہے۔ ہمارے ہاں رمضان کے دسترخوان کو روایتی اور ثقافتی اعتبار سے خاص اہمیت ہوتی ہے۔ اگر ہم سحری کے وقت کی بات کریں تو اس میں کھجلے پھینی سے لے کر پراٹھے، انڈے، سالن  خصوصاً گوشت کی ڈش، دہی، لسی، ملک شیک  غرض ایک لمبی فہرست ہے جو روزہ دارکھاتے ہیں۔ ’سحری کے وقت  دہی کا استعمال بہت اچھا ہے۔ دودھ سے بنی اشیا سے حاصل ہونے والے ملک پروٹین ہمارے معدے میں بہت دیر تک موجود رہتے ہیں اور اس کی وجہ سے ذیادہ دیر تک بھوک کا احساس  نہیں ہوتا۔‘ اس سوال پر کہ کیا سبزالائچی اور پودینے کے پتے  روزے کی حالت میں پیاس کو کم کرتے ہیں انھوں نے بتایا کہ ’سبز الائچی  اور پودینے کے پتے سلاد میں یا ویسے ہی چبانے میں مضائقہ نہیں  کیونکہ یہ دونوں چیزیں ہمیں بلاشبہ تازگی کا احساس دیتی ہیں تاہم اس کا براہ راست تعلق آپ کی پیاس کم کرنے سے نہیں ہے۔‘ وہ کہتی ہیں کہ کیونکہ روزے کی حالت میں ہمیں کئی گھنٹوں تک خالی پیٹ رہنا ہوتا ہے لہذا غذا کے استعمال میں ہمیں کچھ چیزوں کو ضرور مدنظر رکھنا چاہیے۔ ’جیسا کہ ہماری کوشش ہوتی ہے کہ ہمیں پیاس کم سے کم لگے تو اس کے لیے کم سے کم نمک والی چیزیں کھانی چاہیئں۔‘


جب مہنگائی سے تنگ ارجنٹینا نے پیسو اور امریکی ڈالر برابر کرنے کا فیصلہ کیا

کاوالو نے مصنوعی ایکسچینج ریٹ یا کنورٹیبلٹی کا قانون متعارف کرایا 90 کے دہائی کے اوائل میں ارجنٹینا میں مہنگائی بے قابو ہوچکی تھی۔ اس سے نمٹنے کے لیے صدر منم کے وزیر معیشت ڈومنگو کاوالو نے مالیاتی اصلاحات میں مصنوعی ایکسچینج ریٹ یا کنورٹیبلٹی کا قانون متعارف کرایا۔  خیال رہے کہ 90 کی دہائی کے اوائل میں لاطینی امریکہ کے کئی ملک 80 کی دہائی کے قرض بحران کے بعد سے اپنی معیشتیں مستحکم کرنے کی کوششوں میں تھے۔ یہ خطے کے بدترین بحرانوں میں سے تھا جس نے غربت کی سطح میں بے انتہا اضافہ کیا تھا۔ اسی لیے اسے ’گمشدہ دہائی‘ کا نام بھی دیا جاتا ہے۔  تاہم ماہرِ معیشت مارینا ڈی پوگیتو کے مطابق ارجنٹینا لاطینی امریکہ کا واحد ملک تھا جس نے افراتفری سے بچنے کے لیے اپنے ایکسچینج ریٹ کو مصنوعی طور پر قابو کیا۔ جب ایکسچینج ریٹ کی کڑی نگرانی کے لیے کنورٹیبلٹی کا ماڈل اپنایا گیا تو شروع میں اس سے فائدہ نظر آیا تاہم آہستہ آہستہ اس کے منفی اثرات سامنے آنے لگے۔ ماہرین معیشت کے مطابق اس اقدام سے ارجنٹینا کو اس لیے نقصان پہنچا کیونکہ ڈالر ایک مضبوط تجارتی کرنسی تھی اور یوں بیرونی ادائیگیوں میں دشواری پیش آئی جبکہ برآمدات کی قدر گِر گئی۔  ماہرِ معیشت یاویر میلی، جو ملک کے صدر بننا چاہتے ہیں، نے کہا ہے کہ مصنوعی ایکسچینج ریٹ ملک کی پالیسی کامیاب تھی جس سے میکرو اکمانک ویری ایبلز (افراط زر، فسکل پالیسی، روزگار، قومی آمدن اور بین الاقوامی تجارت) کو قابو میں لایا گیا اور مستقبل میں بھی اسی راستے کو اپنانا چاہیے۔ انھوں نے کہا کہ ’یکم اپریل 1999 کو کنورٹیبلٹی کی پالیسی اپنائی گئی۔ جنوری 1993 تک ہمارے ملک میں دنیا میں سب سے کم مہنگائی تھی۔ میں مالیاتی نظام میں اصلاحات اور فری کرنسی کمپٹیشن کی تجویز دیتا ہوں۔ ممکنہ طور پر ارجنٹینا کے لوگ ڈالر کا انتخاب کریں گے اور آپ کو ڈالر میں آمدن کما کر دیں گے۔‘ ڈی پوگیتو کا کہنا ہے کہ مصنوعی ایکسچینج ریٹ تمام مسائل کا حل نہیں۔ ان کے مطابق ’اگر مالی اکاؤنٹس اور قیمتوں میں تصحیح نہ کی جائے تو مہنگائی بے قابو رہتی ہے۔ آپ کو مالی استحکام کا پروگرام درکار ہوتا ہے۔‘ لیوی کے مطابق مصنوعی ایکسچینج ریٹ صرف تبھی ممکن ہے اگر ایک ملک کے پاس پہلے سے عالمی ذخائر موجود ہوں۔ جیسے 90 کی دہائی میں ارجنٹینا کے مرکزی بینک اور کمرشل بینکوں کے پاس ڈالروں میں بڑی رقوم موجود تھیں۔ ’اگر آج کریڈٹ سوئس جیسا بحران پیدا ہوتا ہے تو افراتفری روکنے کا کوئی طریقہ نہیں، سوائے اس کے کہ حکومت اور بینک ذخائر جمع کر لیں۔‘ لیوی کے مطابق استحکام کے لیے مالیاتی توازن اور اصلاحات درکار ہوتی ہیں اور مصنوعی ایکسچینج ریٹ ان کا نعم البدل نہیں۔ ’آج اسے استحکام کے لیے شارٹ کٹ سمجھنا میری رائے میں بیوقوفی ہوگی۔‘


فرانسیسی صدر نے انٹرویو کے دوران لگژری گھڑی کیوں اتاری؟

فرانس کے صدر ایمانویل میکخواں پنشن پالیسی میں اصلاحات پر ایک ٹی وی چینل کو انٹرویو دے رہے تھے جب انھوں نے اچانک اپنی لگژری گھڑی اتار دی مگر ایسا کرنے پر وہ تنقید کی زد میں ہیں۔  میکخواں نے یہ فیصلہ کیا ہے کہ فرانس میں اب ریٹائرمنٹ کی عمر 62 کی بجائے 64 ہو گی جس پر ملک بھر میں احتجاجی مظاہرے جاری ہیں۔ مگر حکومت کے مطابق اس نے ایسا بجٹ خسارہ کم رکھنے کے لیے کیا ہے۔   گھڑی اتارنے کا واقعہ اس وقت ہوا جب میکخواں بدھ کو انٹرویو کے دوران پنشن کی عمر میں تبدیلی پر دلائل دے رہے تھے۔  جب انھوں نے اپنے بازو میز پر رکھے تو ایک آواز سنائی دی۔ تو صدر نے ہاتھ میز کے نیچے رکھ لیے اور اپنی بات جاری رکھی۔ مگر وہ دوبارہ اپنے ہاتھ میز کے اوپر لائے تو ان کی کلائی سے گھڑی غائب تھی۔  ملک میں حزب اختلاف کی ایم پی کلیمنس گیتی پنشن اصلاحات کے خلاف مظاہروں میں حصہ لیتی رہتی ہیں۔ انھوں نے ٹوئٹر پر پیغام میں کہا کہ صدر نے دعویٰ کیا کہ سب سے کم آمدن والوں کے پاس پہلے سے کہیں زیادہ قوت خرید ہے مگر پھر میز کے نیچے چپکے سے اپنی لگژری گھڑی اتار لی۔ ’یہ آدمی ایک مذاق ہے۔‘ ان کی ساتھی فریدہ امرانی نے کہا کہ ’صدر نے اپنی گھڑی چھپائی جس کی قیمت سب سے کم آمدن کمانے والوں کی ماہانہ تنخواہ سے کہیں زیادہ ہے۔ وہ امیروں کے صدر ہیں۔‘ اسی دوران انٹرنیٹ پر اس گھڑی کی اصل قیمت پر بحث شروع ہوگئی اور کچھ ناقدین نے دعویٰ کیا کہ یہ 80 ہزار یورو سے زیادہ کی ہوسکتی ہے۔ جبکہ ایلیزے پیلس نے فرانسیسی میڈیا کو جاری ایک بیان میں کہا کہ یہ گھڑی بیل اینڈ راس نامی کمپنی کی ہے جس کا ماڈل بی آر وی 1-92 ہے۔  فروری کے دوران ان پر اس وقت تنقید کی گئی جب انھوں نے دنیا کے سب سے امیر آدمی اور ایمیزون کے بانی جیف بیزوس کو فرانس کے سب سے اعلیٰ اعزاز سے نوازا۔ اس وقت بھی لوگ اپنے مستقبل اور مالی حالات پر سڑکوں پر سراپا احتجاج تھے۔  عجب بات یہ ہے کہ میکخواں کبھی کبھار خود کو ’وقت کا ماسٹر‘ کہتے ہیں کیونکہ وہ ’فرانسیسی سیاست کی رفتار طے‘ کرتے رہے ہیں۔  ان کی حکومت نے گذشتہ ہفتے خصوصی آئینی طاقت کے ذریعے یہ اصلاحات بغیر ووٹ کرائے منظور کرا لیں کیونکہ انھیں معلوم تھا کہ قومی اسمبلی سے اس کی منظوری مشکل ہوسکتی ہے۔ اس اقدام پر حکومت کے خلاف دو بار تحریک عدم اعتماد کی ووٹنگ کرائی گئی مگر وہ دونوں میں ہی بچ گئے۔  میکخواں کی حکومت نے جنوری میں اپنے منصوبوں کا اعلان کیا تھا اور اب اس تنازع نے ایک بار پھر ملک میں افراتفری پیدا کی ہے۔ اس کے نتیجے میں شاہ چارلس سوم کا رواں ہفتے دورہ منسوخ کر دیا گیا۔


Summary: کس طرح کریڈٹ سوئس کی تباہی نے سوئٹزرلینڈ کی پیسے کے لیے محفوظ جگہ کہلائی جانے والی ساکھ کو نقصان پہنچایا ہے۔

کریڈٹ سوئس: کس طرح بینکنگ کے ’شاہ‘ کے زبردست زوال نے سوئٹزرلینڈ کی ساکھ کو نقصان پہنچایا ہے

1856 میں قائم کیا جانے والا بینک کریڈٹ سوئس شروع سے ہی سوئس مالیاتی شعبے کا ایک اہم ستون رہا ہے۔ اگرچہ یہ بینک بھی 2008 کے مالیاتی بحران کا شکار ہوا تھا، لیکن اس نے اپنے حریف بینک یو بی ایس کے برعکس، حکومتی بیل آؤٹ کے بغیر اس طوفان کا مقابلہ کیا۔ تاہم یو بی ایس نے اب اسے 3.24 ارب ڈالر میں خریدا ہے۔ 15 سال پہلے مالیاتی بحران کے بعد، سوئٹزرلینڈ نے اپنے سب سے بڑے بینکوں کے لیے سخت قوانین متعارف کرائے تھے تاکہ وہ ناکام نہ ہو سکیں۔ انھوں نے کبھی نہیں سوچا تھا سوئس ٹیکس دہندگان کو سوئس بینک کو بیل آؤٹ کرنا ہوگا، جیسا کہ یو بی ایس نے کیا تھا۔ لیکن کریڈٹ سوئس ایک ’ٹو بگ ٹو فیل‘ بینک ہے۔  اس کے پاس اس ہفتے کی تباہی سے بچنے کے لیے سرمایہ تھا۔ جب تک لوگوں کو احساس ہوا کہ کیا ہو  رہا ہے، اتنا نقصان ہو چکا تھا کہ کریڈٹ سوئس کو مزید بچایا نہیں جا سکتا تھا۔ اس کے نتائج سے نہ صرف سوئٹزرلینڈ بلکہ یورپ کے پورے مالیاتی شعبے کو بھی خطرہ لاحق ہونا شروع ہو گیا تھا۔ بینک کے ٹیک اوور کا اعلان کرتے ہوئے سوئس صدر ایلین بیرسیٹ نے کہا کہ ’کریڈٹ سوئس کی بے قابو تباہی کے ملک اور بین الاقوامی مالیاتی نظام کے لیے ناقابلِ حساب نتائج ہوں گے۔‘ کچھ سوئس باشندے اب کہتے ہیں کہ اس نتیجے سے نجات مشکل ہے جن لوگوں کو کریڈٹ سوئس کے خاتمے کو روکنے کے لیے کام کرنا چاہیے تھا وہ اس وقت سو رہے تھے۔ سوئٹزرلینڈ کی ساکھ کو نقصان پہنچا ہے توجہ کا یہ فقدان بہت مہنگا پڑے گا۔ یو بی ایس کا تین ارب ڈالر کا معمولی حصول، کریڈٹ سوئس کے لیے ایک مکمل ذلت کے علاوہ، اس کے شیئر ہولڈرز کو تھوڑا غریب بھی کر سکتا ہے۔ ملازمتوں کے نقصانات بھی ہوں گے، شاید ہزاروں لوگوں کی نوکریاں جائیں۔ تقریباً ہر سوئس شہر میں کریڈٹ سوئس اور یو بی ایس کی شاخیں ہیں۔ جیسے ہی ٹیک اوور مکمل ہو جاتا ہے تو یو بی ایس کے لیے انھیں کھلا رکھنا ضروری نہیں ہے۔ لیکن شاید سب سے بڑا نقصان سرمایہ کاری کے لیے محفوظ جگہ کے طور پر جانے والے سوئٹزرلینڈ کی ساکھ کا ہو سکتا ہے۔ ڈی فیکٹو حکمرانوں کے خفیہ بینک اکاؤنٹس (بشمول فلپائن کے فرڈینینڈ مارکوس، کانگو کے موبوتو سیسی سیکو اور کئی دیگر) کے سکینڈلز کے باوجود، یا ڈرگ لارڈز اور ٹیکس چوروں کے ذریعے منی لانڈرنگ، سوئس بینکوں نے اپنی ساکھ اسی طرح رکھی جیسا کہ راجر فیڈرر کا بل بورڈ بتا رہا ہے: مضبوط اور قابل اعتماد۔ اس سے شہرت کو بڑا نقصان پہنچ سکتا ہے۔ سوئس بینکنگ سیکٹر، سوئٹزرلینڈ کے مالیاتی ریگولیٹرز اور اس کی حکومت کا کہنا ہے کہ بینک کی اکویزیشن یا حصول ہی بہترین حل ہے۔


کیا موٹرسائیکل، چھوٹی گاڑیوں کے لیے رعایتی پیٹرول کی فراہمی کا منصوبہ آئی ایم ایف معاہدے کی راہ میں رکاوٹ بن سکتا ہے؟

’پی ڈی ایم کی جانب سے پیٹرول سبسڈی کا اعلان ایسا ہی ہے جیسے کوئی شخص اس دن ڈاکٹر کے پاس نشے کی حالت میں پہنچ جائے جب اسے صحتیابی کا سرٹیفیکیٹ ملنے والا تھا۔‘ عزیر یونس نے ٹوئٹر پر اس رائے کا اظہار حکومت کی جانب سے اس اعلان کے بعد کیا جس کے مطابق موٹر سائیکل سواروں اور 800 سی سی سے چھوٹی گاڑیاں استعمال کرنے والوں کو رعایتی نرخوں پر محدود حد تک پیٹرول فراہم کیا جائے گا۔ یاد رہے کہ حکومت کی جانب سے فی الحال اس ضمن میں صرف اعلان کیا گیا ہے، تاہم یہ رعایت کس طرح اور کس حد تک دی جائے گی اس کا فیصلہ ہونا ابھی باقی ہے۔ حکومت کی جانب سے پیٹرول کی قیمتوں میں رعایت کے منصوبے کے اعلان کے بعد یہ سوالات جنم لے رہے ہیں کہ آیا پی ڈی ایم کی اتحادی حکومت پیٹرول پر سبسڈی دینے کا سیاسی فیصلہ کر رہی ہے جو ملک کی معاشی مشکلات میں اضافہ کر سکتا ہے یا پھر یہ واقعی ایک قبل عمل منصوبہ ہے جو غیر معمولی مہنگائی کی لہر میں عوام کو کچھ ریلیف فراہم کر سکے گا۔  واضح رہے کہ حکومت نے موٹر سائیکل اور چھوٹی گاڑیاں استعمال کرنے والے صارفین کو رعایتی نرخوں کو پیٹرول فراہم کرنے کا اعلان کیا ہے جس پر چھ ہفتوں بعد عملدرآمد ہو گا۔ واضح رہے کہ تحریک انصاف حکومت کے دوران وزیر اعظم عمران خان نے تیل کی قیمتوں پر سبسڈی کا اعلان کیا تھا اور بعد میں اس فیصلے پر مختلف تجزیہ کاروں نے تنقید کی تھی۔ ’اگر واقعی حکومت امیر سے پیسہ لے کر غریب کو سبسڈی دینے میں کامیاب ہو جاتی ہے تو شاید اس کا آئی ایم ایف پروگرام پر اثر نہ پڑے۔‘ واضح رہے کہ فروری میں آئی ایم ایف کی مینیجنگ ڈائریکٹر کرسٹیلینا جیورجیووا نے ایک بیان میں کہا تھا کہ ’ہم چاہتے ہیں کہ سبسڈی سے امیر کو فائدہ نہ پہنچے بلکہ ان لوگوں کو فائدہ پہنچے جو غریب ہیں اور حقدار ہیں۔‘ ثنا توفیق نے بی بی سی سے بات کرتے ہوئے کہا کہ ’موجودہ حکومت ایسے غیر مقبول اقدمات کر چکی ہے جو آئی ایم ایف پروگرام کی بحالی کے لیے ضروری تھے تاہم اب الیکشن سے قبل عوام کو ریلیف فراہم کرنے کے اور اقدامات سامنے آ سکتے ہیں۔‘ خرم حسین کا کہنا ہے کہ ’رعایتی پیٹرول فراہم کرنے کا منصوبہ پی ڈی ایم کے لیے سیاسی طور پر زیادہ فائدہ مند ثابت نہیں ہو گا۔‘ ان کا کہنا تھا کہ ’پی ڈی ایم کی سیاسی مقبولیت اس قدر متاثر ہو چکی ہے کہ اس کی بحالی کے لیے یہ ایک منصوبہ کافی نہیں اور نہ ہی اس سے یہ ثابت ہوتا ہے کہ پی ڈی ایم ابھی الیکشن کی تیاری کر رہی ہے۔‘


’آئی ایم ایف کا قرض پاکستان کے جوہری ہتھیاروں سے مشروط‘ ہونے سے متعلق قیاس آرائیاں کیسے شروع ہوئیں؟

تاہم پیر کو پاکستان کے وزیر خزانہ اسحاق ڈار نے ایک بیان پر وضاحت دیتے ہوئے کہا ہے کہ ’آئی ایم ایف یا کسی ملک نے پاکستان کی جوہری صلاحیت سے متعلق کوئی شرط نہیں رکھی ہے۔  وزارت خزانہ نے اسحاق ڈار کا ایک بیان جاری کیا ہے جس میں کہا گیا ہے کہ ’میں نے پاکستان کے ایٹمی پروگرام پر بیان ایک ساتھی سینیٹر کے جواب میں دیا تھا جس کا آئی ایم ایف سے جاری مذاکرات سے کوئی تعلق نہیں۔‘ اس سے قبل آئی ایم ایف کی نمائندہ برائے پاکستان ایستھر پریز رز نے کہا تھا کہ پاکستان کے ایٹمی پروگرام سے متعلق قیاس آرائیوں میں کوئی حقیقت نہیں ہے۔ ان قیاس آرائیوں کی شروعات اس وقت ہوئی جب چھ مارچ کو پیپلز پارٹی کے رہنما رضا ربانی نے وزیر اعظم کے نام ایک خط لکھا جس میں آئی ایم ایف سے ممکنہ معاہدے میں تاخیر کی وجوہات، خطے میں چین سے تعلقات اور ملک میں بڑھتے دہشتگردی کے واقعات اور تحریک طالبان پاکستان کے ساتھ مذاکرات کی پالیسی پر پارلیمنٹ کو اعتماد میں لینے کا کہا گیا تھا۔ اس کے جواب میں وزیر خزانہ اسحاق ڈار نے کہا کہ ’پاکستان کے جوہری اور میزائل پروگرام پر کوئی سمجھوتہ نہیں کیا جائے گا۔ کسی کو حق نہیں کہ پاکستان کو بتائے کہ وہ کس رینج کے میزائل اور جوہری ہتھیار رکھ سکتا ہے۔‘ سینیٹ میں اظہار خیال کرتے ہوئے ان کا کہنا تھا کہ ’جہاں تک بات آئی ایم ایف کے ساتھ معاہدے میں تاخیر کی ہے تو یہ کوئی نیا پروگرام نہیں جسے اس حکومت نے شروع کیا نہ ہی حتمی شکل دی۔ تاخیر حکومت پاکستان کی وجہ سے نہیں، ہم سے کئی مطالبے کیے گئے جنھیں ہم نے پورا کیا۔‘ جمعرات کو ہی وزیراعظم آفس اور وزیر خزانہ اسحاق ڈار نے ان دعوؤں کی تردید کی کہ ملک کے جوہری پروگرام پر کوئی سمجھوتہ ہونے جا رہا ہے۔ جس کے جواب میں ایستھر پریز نے بتایا کہ آئی ایم ایف اور پاکستان کے درمیان کسی بھی معاہدے میں نیو کلیئر پروگرام کے بارے میں کوئی بات نہیں کی گئی، پاکستان سے مذاکرات صرف معاشی پالیسی پر ہو رہے ہیں۔ انھوں نے وفاقی وزیر خزانہ اسحاق ڈار پر تنقید کرتے ہوئے کہا کہ ’یہ ایک حکومتی وزیر کا غیر ذمہ دارانہ بیان تھا جس میں انھوں نے آئی ایم ایف سے معاہدے میں تاخیر پر اپنی نااہلی چھپانے کے لیے دو بالکل مختلف ایشوز آئی ایم ایف کا پروگرام اور پاکستان کے میزائل اور جوہری پروگرام کو جوڑنے کی کوشش کی۔‘ ملیحہ لودھی نے تبصرہ کرتے ہوئے کہا کہ پاکستان کا آئی ایم ایف پروگرام بہت پرانا ہے اور اس کو دہائیاں ہو چکی ہیں۔ میرے علم میں ایسا کوئی دباؤ نہیں جو کسی ملک نے پاکستان پر ڈالا ہو۔‘